Ir-Regolament tal-Kummissjoni (KE) Numru 1360/2002 tat-13 ta' Ġunju 2002 li jaddatta għas-seba' darba għall-progress ir-Regolament tal-Kunsill (KEE) Numru 3821/85 dwar apparat ta' reġistrazzjoni għat-trasport bit-triqTest b'relevanza għaż-ŻEE.



Official Journal L 207 , 05/08/2002 P. 0001 - 0252

CS.ES Chapter 07 Volume 006 P. 279 - 530

ET.ES Chapter 07 Volume 006 P. 279 - 530

HU.ES Chapter 07 Volume 006 P. 279 - 530

LT.ES Chapter 07 Volume 006 P. 279 - 530

LV.ES Chapter 07 Volume 006 P. 279 - 530

MT.ES Chapter 07 Volume 006 P. 279 - 530

PL.ES Chapter 07 Volume 006 P. 279 - 530

SK.ES Chapter 07 Volume 006 P. 279 - 530

SL.ES Chapter 07 Volume 006 P. 279 - 530



Ir-Regolament tal-Kummissjoni (KE) Numru 1360/2002 tat-13 ta' Ġunju 2002 li jaddatta għas-seba' darba għall-progress ir-Regolament tal-Kunsill (KEE) Numru 3821/85 dwar apparat ta' reġistrazzjoni għat-trasport bit-triq (Test b'relevanza għaż-ŻEE) IL-KUMMISSJONI TAL-KOMUNITAJIET EWROPEJ, Wara li kkunsidrat t-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 3821/85 ta' l-20 ta' Dicembru 1985 dwar l-apparat ta' reġistrazzjoni għat-trasport bit-triq [1], kif l-aħħar emendat bir-Regolament (KE) Nru 2135/98 [2], u partikolarment l-Artikoli 17 u 18 tiegħu, Billi: (1) L-ispeċifikazzjonijiet tekniċi ta' l-Anness I (B) għar-Regolament (KEE) Numru 3821/85 għandhom ikunu addattati għall-progress tekniku fil-waqt li tingħata attenzjoni partikolari għas-sigurtà totali tas-sistema u għall-interoperabilità bejn l-apparat ta' reġistrazzjoni u l-biljetti tas-sewwieqa. (2) L-addattament tat-tagħmir jirrikjedi wkoll addattament ta' l-Anness II għar-Regolament (KEE) Numru 3821/85, li jiddefinixxi l-marki u ċ-ċertifikati ta' approvazzjoni. (3) Il-Kumitat imwaqqaf bl-Artikolu 18 tar-Regolament (KEE) Numru 3821/85 ma tax opinjoni fuq il-miżuri pprovduti fil-proposta u għalhekk il-Kummissjoni ssottomettiet lill-Kumitat proposta li tirrelata ma' dawn il-miżuri. (4) Mat-tmiem tal-perijodu stabbilit fl-Artikolu 18(5)(b) tar-Regolament (KEE) Numru 3821/85, il-Kunsill ma kienx aġixxa u huwa korrett li l-Kummissjoni tadotta dawn il-miżuri, ADOTTAT DAN IR-REGOLAMENT: Artikolu 1 L-Anness mar-Regolament (KE) Nru 2135/98 huwa mibdul bl-Anness ma' dan ir-Regolament. Artikolu 2 L-Anness II mar-Regolament (KEE) Nru 3821/85 huwa emendat kif ġej: 1. Kapitolu I, l-oġġett 1, l-ewwel subparagrafu huwa emendat kif ġej: - is-sinjal konvenzjonali għall-Greċja "GR" jiġi mibdul bi "23", - is-sinjal konvenzjonali għall-Irlanda "IRL" jiġi mibdul bi "24", - is-sinjal konvenzjonali għal "12" għandu jiġi miżjud għall-Awstrija, - is-sinjal konvenzjonali għal "17" għandu jiġi miżjud għall-Finlandja, - is-sinjal konvenzjonali għal "5" għandu jiġi miżjud għall-Isvezja, 2. Kapitolu I, l-oġġetti 1, it-tieni subparagrafu huwa emendat kif ġej: - il-kliem " jew ta' biljett takografiku" huma mdaħħlin wara l-kliem "folja ta reġistrazzjoni". 3. Kapitolu I, l-oġġett 2 huwa emendat kif ġej: - il-kliem "u fuq kull biljett takografiku" huma mdaħħlin wara l-kliem "folja ta reġistrazzjoni". 4. Fil-Kapitolu II, il-kliem li ġej għandu jiġi miżjud mat-titolu "GĦALL-PRODOTTI LI GĦANDHOM X'JAQSMU MA' L-ANNESS I". 5. Il-Kapitolu III li ġej jiżdied: "III. IĊ-ĊERTIFIKAT TA' L-APPROVAZZJONI GĦALL-PRODOTTI LI JSEGWU L-ANNESS I B Stat, meta jagħti l-approvazzjoni tiegħu, għandu joħroġ ċertifikat ta' l-approvazzjoni lill-applikant, mudell tiegħu jinsab hawn isfel. Meta Stati Membri oħra jiġu mgħarrfa bl-approvazzjonijiet maħruġa jew, jekk hu l-każ, irtirati, Stat Membru għandu juża kopji ta' dak iċ-ċertifikat." +++++ TIFF +++++ Artikolu 3 Dan ir-Regolament għandu jidħol fis-seħħ fl-għoxrin jum wara dak li fih jiġi pubblikat fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha. Magħmul fi Brussel, it-13 ta' Ġunju 2002. Għall-Kummissjoni Loyola de Palacio Il-Viċi-President [1] ĠU L 370, 31.12.1985, p. 8. [2] ĠU L 274, 9.10.1998, p. 1. -------------------------------------------------- ANNESS " ANNESS I B ĦTIĠIJIET GĦALL-KOSTRUZZJONI, L-ITTESTJAR, L-ISTALLAZZJONI U L-ISPEZZJONI WERREJ I. II. 1. 2. 3. 4. III. 1. 2. 2.1. 2.2. 3. 4. 5. 6. 6.1. 6.2. 6.3. 7. 8. 9. 9.1. 9.2. 9.3. 9.4. 9.5. 9.6. 9.7. 9.8. 9.9. 9.10. 9.11. 9.12. 10. 11. 12. 12.1. 12.1.1. 12.1.2. 12.2. 12.3. 12.4. 12.5. 12.6. 12.7. 12.8. 12.9. 12.10. 12.11. 12.12. 12.13. 12.14. 12.15. 13. 14. 15. 15.1 15.2. 15.3. 15.4. 16. 17. 18. 19. 20. 21. 22. 23. 24. IV. 1. 2. 3. 4. 5. 5.1. 5.1.1. 5.1.2. 5.1.3. 5.1.4. 5.2. 5.2.1. 5.2.2. 5.2.3. 5.2.4. 5.2.5. 5.2.6. 5.2.7. 5.2.8. 5.2.9. 5.2.10. 5.2.11. 5.3. 5.3.1. 5.3.2. 5.3.3. 5.3.4. 5.3.5. 5.3.6. 5.3.7. 5.3.8. 5.3.9. 5.3.10. 5.4. 5.4.1. 5.4.2. 5.4.3. 5.5. 5.5.1. 5.5.2. 5.5.3. V. 1. 2. 3. VI. 1. 2. 3. 4. 5. 6. VII. VIII. 1. 2. 3. 4. 5. 6. L-Appendiċi 1. L-Appendiċi 2. L-Appendiċi 3. L-Appendiċi 4. L-Appendiċi 5. L-Appendiċi 6. L-Appendiċi 7. L-Appendiċi 8. L-Appendiċi 9. L-Appendiċi 10. L-Appendiċi 11. I. DEFINIZZJONIJIET F'dan l-Anness: "l-attivazzjoni" tfisser : fażi fejn l-apparat ta' reġistrazzjoni jsir kompletament operattiv u jimplimenta l-funzjonijiet kollha, inklużi l-funzjonijiet tas-sigurtà; L-attivazzjoni ta' tagħmir tar-reġistrazzjoni jenħtieġ l-użu ta' biljett ta' maħżen tax-xogħol u d-dħul tal-kodiċi tan-PIN tiegħu; "l-awtentikazzjoni" tfisser : funzjoni maħsuba biex tistabbilixxi u tivverifika l-pretensjoni ta' l-identità; "l-awtentiċità" tfisser : il-propjetà li xi informazzjoni ġejja minn xi ħadd li l-identità tiegħu tista' tiġi vverifikata; "test mibni ġewwa (TMĠ)" ifisser : test li jibda mar-rikjesta, ipprovokat mill-operatur jew minn xi tagħmir estern; "ġurnata tal-kalendarju" tfisser : ġurnata waħda fuq skala minn 00.00 sigħat sa 24.00 sigħat. Il-ġranet tal-kalendarju kollha jirrelataw mal-ħin tal-KĦU (koordinazzjoni tal-ħin universali); "kalibrazzjoni" tfisser : l-aġġornament jew il-konfermar ta' parametri tal-vettura li għandhom jinżammu fil-memorja tad-data. Parametri tal-vettura jinkludu l-identifikazzjoni tal-vettura (NIV, NRV u l-Istat Membru li qed jirreġistrah) u karatteristiċi tal-vettura (w, k, l, id-daqs tat-tajer, l-issettjar ta' l-apparat li jillimita l-veloċità (jekk japplika), il-ħin kurrenti tal-KĦU, il-valur kurrenti ta' l-odometer); kalibrazzjoni ta' tagħmir tar-reġistrazzjoni jenħtieġ l-użu ta' biljett ta' maħżen tax-xogħol; "numru tal-biljett" ifisser : numru alfa-numeriku ta' 16-il ċifra li jidentifika b'mod uniku biljett takografiku fi ħdan Stat Membru. In-numru tal-biljett jinkludi indiċi konsekuttiv (jekk japplika), indiċi ta' bdil u indiċi ta' tiġdid; il-biljett huwa għalhekk identifikat unikament mill-kodiċi ta' l-Istat Membru li ħarġu u n-numru tal-biljett; "indiċi tal-biljett konsekuttiva" tfisser : l-erbatax-il ċifra alfa numerika tan-numru ta' biljett li jintuża biex jintgħarfu l-biljetti differenti maħruġa lill-istess kumpanija jew entità intitolata li tinħarġilha diversi biljetti takografiċi. Il-kumpanija jew l-entità huma identifikati unikament mill-ewwel 13-il ċifra tan-numru tal-biljett; "indiċi tat-tiġdid tal-biljett" tfisser : is-16-il ċifra alfa numerika tan-numru ta' biljett li jiżdied kull darba li l-biljett takografiku jiġġedded; "indiċi ta' bdil tal-biljett" tfisser : il-15-il ċifra alfa numerika tan-numru ta' biljett li jiżdied kull darba li l-biljett takografiku jitbiddel; "karatteristika ko-effiċjenti tal-vettura" tfisser : il-karatteristika numerika li tagħti valur lis-sinjal maħruġ mill-parti tal-vettura li jorbotha ma' l-apparat tar-reġistrazzjoni (ix-xaft jew fus ħiereġ mill-kaxxa tal-gerijiet) waqt li l-vettura tivvjaġġa distanza ta' kilometru wieħed taħt kondizzjonijiet tat-test standard (ara l-Kapitoli VI(5)). Il-karatteristika tal-ko-effiċjent huwa espress fl-impulsi kull kilometru (w=…imp/km); "biljett tal-kumpanija" tfisser : biljett takografiku maħruġ mill-awtoritajiet ta' l-Istat Membru lis-sid jew detentur ta' vetturi armati b'apparat tar-reġistrazzjoni; il-biljett tal-kumpanija jidentifika lill-kumpanija u jippermetti għall-wiri, tniżżil u stampar ta' data maħżuna fl-apparat tar-reġistrazzjoni li kien issakkar minn din il-kumpanija; "il-kostanti tat-tagħmir tar-reġistrazzjoni" tfisser : il-karatteristiċi numeriċi li jagħtu l-valur tas-sinjal ta' l-input meħtieġ biex juri u jirrekordja distanza vjaġġata ta' kilometru wieħed; dan il-kostanti għandu jkun espress f'impulsi kull kilometru (k =…imp/km); "il-ħin ta' sewqan kontinwu" huwa kkalkulat fi ħdan l-apparat ta' reġistrazzjoni bħal [1] : il-ħin ta' sewqan kontinwu huwa kkomputat bħala l-ħinijiet kurrenti ta' sewqan akkumulati ta' sewwieq partikolari, mill-aħħar perijodu ta' DISPONIBBILITÀ jew BREJK/SERĦAN jew MHUX MAGĦRUF [2] tiegħu ta' 45 minuta jew iżjed (dan il-perijodu jista' jkun inqasam f'diversi perijodi ta' 15-il minuta jew iżjed). Il-komputazzjonijiet involuti jieħdu fl-akkont, kif jenħtieġ, attivitajiet tal-passat maħżuna fuq il-biljett tas-sewwieq. Meta s-sewwieq ma daħħalx il-biljett tiegħu, il-komputazzjonijiet involuti huma bbażati fuq ir-reġistrazzjoni tal-memorja tad-data rrelatata mal-perijodu kurrenti fejn l-ebda biljett ma ddaħħal u rrelatata mad-daħla rilevanti; "biljett tal-kontroll" tfisser : biljett takografiku maħruġ mill-awtoritajiet ta' Stat Membru lil awtorità kompetenti nazzjonali tal-kontroll; il-biljett tal-kontroll jidentifika l-entità tal-kontroll u possibbilment l-uffiċjal tal-kontroll u jippermetti l-aċċess tad-data maħżuna fil-memorja tad-data jew fil-biljetti rilevanti tas-sewwieq għall-qari, stampar u/jew tniżżil; "il-ħin kumulattiv ta' serħan" huwa kkomputat fi ħdan l-apparat ta' reġistrazzjoni bħal [3] : il-ħin ta' serħan kumulattiv huwa kkomputat bħala l-ħinijiet kurrenti ta' serħan akkumulati ta' DISPONIBBILTÀ jew BREJK/SERĦAN jew MHUX MAGĦRUF [4]ta' 15-il minuta jew iżjed ta' sewwieq partikolari mit-tmiem ta' l-aħħar perijodu ta' 45 minuta jew iktar ta' DISPONIBBILTÀ jew BREJK/SERĦAN jew MHUX MAGĦRUF [5] (dan il-perijodu jista' jkun inqasam f'diversi perijodi ta' 15-il minuta jew iżjed). Il-komputazzjonijiet involuti jieħdu akkont ta', kif jenħtieġ, attivitajiet tal-passat maħżuna fuq il-biljett tas-sewwieq. Perijodi mhux magħrufa ta' dewmien negattiv (bidu ta' perijodu mhux magħruf > tmiem il-perijodu mhux magħruf) minħabba rkib ta' ħinijiet bejn żewġ tagħmirijiet tar-reġistrazzjoni differenti, ma jittieħdux fl-akkont għall-komputazzjoni. Meta s-sewwieq ma daħħalx il-biljett tiegħu, il-komputazzjonijiet involuti huma bbażati fuq ir-reġistrazzjoni tal-memorja tad-data rrelatati mal-perijodu kurrenti fejn l-ebda biljett ma ddaħħal u relatat mad-daħla rilevanti; "il-memorja tad-data" tfisser : apparat ta' ħażna ta' data elettroniku mibni ġewwa t-tagħmir tar-reġistrazzjoni; "firma diġitali" tfisser : data mehmuża ma' jew trasformazzjoni kriptografika ta', blokka ta' data li tippermetti lil min jirċievi l-blokka tad-data biex japprova l-awtentiċità u l-integrità tal-blokka tad-data; "tniżżil" ifisser : ikkoppjar flimkien mal-firma diġitali ta' parti jew ta' sett komplet ta' data maħżuna fil-memorja tad-data tal-vettura jew fil-memorja ta' biljett takografiku; it-tniżżil ma jistax ibiddel jew iħassar l-ebda data maħżuna; "biljett tas-sewwieq" tfisser : biljett takografiku maħruġ mill-awtoritajiet ta' Stat Membru lil sewwieq partikolari; il-biljett tas-sewwieq jidentifika lis-sewwieq u jippermetti għall-ħażna ta' data ta' l-attività tas- sewwieq; "iċ-ċirkonferenza effettiva tat-tajers tar-roti" tfisser : il-medja tad-distanzi vjaġġati minn kull rota li tmexxi l-vettura (roti ta' sewqan) fil-kors ta' dawra kompleta. Il-kejl ta' dawn id-distanzi għandu jseħħ b'kondizzjonijiet ta' testjar standardizzati (Il-Kapitolu VI(5)) u huwa espress fil-forma "l =… mm". Il-manifatturi tal-vetturi jistgħu jibdlu l-kejl ta' dawn id-distanzi b'kalkolu teoretiku li jieħu akkont tad-distribuzzjoni tat-toqol fuq il-fusien, il-vettura mhux mgħobbija f'sitwazzjoni ta' operazzjoni normali [6]. Il-metodi għal kalkoli teoretiċi bħal dawn għandhom ikunu approvati minn awtorità kompetenti ta' l-Istat Membru; "avveniment" tfisser : operazzjoni anormali mikxufa mill-apparat tar-reġistrazzjoni li seta' rriżulta minn attentat ta' frodi; "ħsara" tfisser : operazzjoni anormali mikxufa mill-apparat ta' reġistrazzjoni li jista' jiġi minn ħsara jew falliment tat-tagħmir; "installazzjoni" tfisser : l-armar tat-tagħmir tar-reġistrazzjoni ġo vettura; "sensorju tal-moviment" ifisser : parti tat-tagħmir tar-reġistrazzjoni, li jipprovdi sinjal rappreżentattiv tal-veloċità tal-vettura u/jew d-distanza vjaġġata; "biljett mhux validu" tfisser : biljett li ntgħaraf bħala difettuż, jew li l-awtentikazzjoni inizjali falliet, jew li l-bidu tad-data tal-validità għadha ma ntlaħqitx, jew li d-data ta' l-iskadenza għaddiet; "barra mill-iskop" tfisser : meta l-użu tat-tagħmir tar-reġistrazzjoni ma jinħtieġx, skond id-disposizzjonijiet tar-Regolament tal-Kunsill (KEE) Nru 3820/85; "sewqan eċċessiv" ifisser : l-eċċess tal-veloċità awtorizzata tal-vettura, definit bħal kull perijodu ta' iktar minn 60 sekonda waqt li l-veloċità tal-vettura teċċedi l-limitu indikat fl-apparat tal-limitazzjoni tal-veloċità stipulat fid-Direttiva tal-Kunsill 92/6/KEE ta' l-10 ta' Frar 1992 fuq l-installazzjoni u l-użu ta' apparat tal-limitazzjoni tal-veloċità għal ċerti kategoriji ta' vetturi tal-mutur fil-Komunità [7]; "spezzjoni perjodika" tfisser : sett ta' operazzjonijiet imwettqa biex ikun hemm kontroll li l-apparat tar-reġistrazzjoni jaħdem kif suppost u li l-issettjar jikkorrispondi mal-parametri tal-vettura; "printer" tfisser : komponent ta' l-apparat tar-reġistrazzjoni li jipprovdi riproduzzjoni stampata tad-data maħżuna; "l-apparat tar-reġistrazzjoni" tfisser : l-apparat totali maħsub għall-installazzjoni f'vetturi tat-triq biex juri, jirrekordja u jaħżen awtomatikament jew kważi awtomatikament dettalji tal-moviment ta' dawk il-vetturi u ta' ċerti perijodi ta' xogħol tas-sewwieqa tagħhom; "tiġdid" tfisser : il-ħruġ ta' biljett takografiku ġdid meta l-biljett eżistenti jilħaq id-data ta' l-iskadenza tiegħu, jew qed jaħdem ħażin u ngħata lura lill-awtorità li ħarġitu. It-tiġdid dejjem ikun ifisser b'ċertezza li żewġ biljetti validi ma jeżistux fl-istess ħin. "tiswija" tfisser : kull tiswija ta' sensorju ta' moviment jew ta' unità ta' vettura li jenħtieġ l-iskonnettjar tal-provvista ta' l-elettriku, jew skonnettjar minn komponenti oħra tar-reġistrazzjoni, jew il-ftuħ tagħha; "il-bdil" ifisser : il-ħruġ ta' biljett takografiku biex jibdel biljett eżistenti, li ntrema jew intilef, insteraq jew qed jaħdem ħażin u ma ngħatax lura lill-awtorità li ħarġitu. F'każ ta' bdil dejjem hemm ir-riskju li żewġ biljetti validi jistgħu jkunu jeżistu fl-istess ħin. "ċertifikazzjoni tas-sigurtà" tfisser : proċess sabiex ikun iċċertifikat, minn entità taċ-ċertifikazzjoni ITSEC [8], li l-apparat tar-reġistrazzjoni (jew komponent) jew il-biljett takografiku taħt l-investigazzjoni jilħaq ir-rekwiżiti tas-sigurtà definiti fl-Appendiċi 10 Għanijiet ġenerali tas-sigurtà; "testijiet tiegħu stess" ifisser : testijiet magħmula f'intervalli regolari u awtomatikament mill-apparat tar-reġistrazzjoni sabiex jittendi bi ħsarat; "biljett takografiku" ifisser - biljett tas-sewwieq, - biljett tal-kontroll, - biljett tal-maħżen tax-xogħol, - biljett tal-kumpanija; "l-approvazzjoni tat-tip" tfisser : il-proċess biex ikun iċċertifikat, minn Stat Membru, li t-tagħmir tar-reġistrazzjoni (jew komponent) jew il-biljett takografiku taħt l-investigazzjoni jkun skond ir-rekwiżiti ta' dan ir-regolament; "id-daqs tat-tajer" tfisser : kif jiġu deskritti d-dimensjonijiet tat-tajers (roti esterni tas-sewqan) skond id-Direttiva 92/23/KEE tal-31 ta' Marzu 1992 [9]; "l-identifikazzjoni tal-vettura" tfisser : numri li jiddentifikaw il-vettura: in-numru tar-reġistrazzjoni tal-vettura (NRV) bl-indikazzjoni ta' l-Istat Membru li rreġistratu u n-numru ta' l-identifikazzjoni tal-vettura (NIV) [10]; "l-unità tal-vettura (UV)" tfisser : l-apparat tar-reġistrazzjoni minbarra s-sensorju tal-moviment u l-cables li jqabbdu s-sensorju tal-moviment. L-unità tal-vettura tista' jew tkun unità singola jew tkun diversi unitajiet imqassma fil-vettura, sakemm tkun konformi mar-rekwiżiti tas-sigurtà ta' dan ir-regolament; fl-interess tal-komputazzjoni fl-apparat ta' reġistrazzjoni "ġimgħa" tfisser : il-perijodu bejn 00.00 sigħat KĦU nhar ta' Tnejn u 24.00 KĦU nhar ta' Ħadd; "biljett ta' maħżen tax-xogħol" tfisser : biljett takografiku maħruġ mill-awtoritajiet ta' Stat Membru lil manifattur ta' l-apparat tar-reġistrazzjoni, fitter, manifattur tal-vetturi jew maħżen tax-xogħol, approvat minn dak l-Istat Membru. Il-biljett tal-maħżen tax-xogħol jidentifika d-detentur tal-biljett u jippermetti l-ittestjar, il-kalibrazzjoni u/jew it-tniżżil tat-tagħmir tar-reġistrazzjoni; II. KARATTERISTIĊI ĠENERALI U FUNZJONIJIET TA' l-apparat ta' reġistrazzjoni TA' REĠISTRAZZJONI Kull vettura armata bl-apparat tar-reġistrazzjoni li tħares id-disposiszzjonijiet ta' dan l-Anness, għandha tinkludi apparat biex juri l-veloċità u odometer. Dawn il-funzjonijiet jistgħu jkunu inklużi fl-apparat tar-reġistrazzjoni. 1. Karatteristiċi ġenerali Ir-raġuni tat-tagħmir tar-reġistrazzjoni huwa li jirrekordja, jaħżen, juri, jistampa, u joħroġ data rrelatata ma' l-attivitajiet tas-sewwieq. L-apparat ta' reġistrazzjoni jinkludi cables, sensorju tal-moviment, u unità tal-vettura. L-unità tal-vettura tinkludi unità ta' l-ipproċċessar, memorja tad-data, arloġġ tal-ħin reali, żewġ mezzi ta' interface għal smart cards (tas-sewwieq u l-viċi sewwieq), tagħmir li jistampa, apparat li juri karattri fuq skrin, twissija viżwali, konnettur tal-kalibrazzjoni/tniżżil, u faċilitajiet għad-dħul ta' l-inputs ta' l-utent. L-apparat ta' reġistrazzjoni jista' jkun imqabbad ma' apparat ieħor permezz ta' konnetturi addizzjonali. Kull inklużjoni fi jew konnezzjoni mat-tagħmir tar-reġistrazzjoni ta' kull funzjoni, apparat jew apparati, approvati jew le, ma għandhomx jinterferixxu ma', jew ikunu kapaċi li jinterferixxu ma', l-operazzjoni tajba u sigura tat-tagħmir tar-reġistrazzjoni u d-disposizzjonijiet ta' dan ir-Regolament. Min juża t-tagħmir tar-reġistrazzjoni għandhom jidentifikaw ruħhom mat-tagħmir permezz ta' biljetti takografiċi. L-apparat ta' reġistrazzjoni jipprovdi drittijiet ta' aċċess selettivi għad-data u funzjonijiet skond it-tip ta' l-utent u/jew l-identità. L-apparat ta' reġistrazzjoni jirrekordja u jaħżen data fil-memorja tad-data tiegħu u fil-biljetti takografiċi. Dan isir skond id-Direttiva 95/46/KE ta' l-24 ta' Ottubru 1995 fuq il-protezzjoni ta' individwi rigward l-ipproċessar ta' data personali u fuq il-moviment ħieles ta' dik id-data [11]. 2. Funzjonijiet L-apparat ta' reġistrazzjoni għandu jassigura l-funzjonijiet li ġejjin: - monitraġġ ta' inserzjonijiet u rtirar ta' biljetti, - kejl tal-veloċità u tad-distanza, - kejl tal-ħin, - monitraġġ ta' l-attivitajiet tas-sewwieq, - monitraġġ ta' l-istat tas-sewwieq, - tniżżil manwali tas-sewwieq: - tniżżil ta' postijiet fejn perijodi tax-xogħol ta' kuljum jibdew u/jew jispiċċaw, - tniżżil manwali ta' l-attivitajiet tas-sewwieq, - tniżżil ta' kondizzjonijiet speċifiċi, - l-amministrazzjoni tas-serraturi tal-kumpanija, - monitraġġ ta' l-attivitajiet tal-kontroll, - kxif ta' avvenimenti u/jew ħsarat, - testijiet mibnija fih u tiegħu stess, - qari mill-memorja tad-data, - reġistrazzjoni u ħażna fil-memorja tad-data, - qari minn biljetti takografiċi, - reġistrazzjoni u ħażna fuq biljetti takografiċi, - wiri fuq skrin, - stampar, - twissija, - tniżżil ta' data għal fuq medja esterna, - data maħruġa lil apparat esterni addizzjonali, - kalibrazzjoni, - l-aġġustament tal-ħin. 3. Modi ta'operazzjoni L-apparat ta' reġistrazzjoni għandu jkollu erba' modi ta' operazzjoni: - il-mod operattiv, - il-mod tal-kontroll, - il-mod tal-kalibrazzjoni, - il-mod tal-kumpanija, apparat ta' reġistrazzjoni għandu jaqleb għall-mod ta' l-operazzjoni segwenti skond il-biljetti takografiċi validi mdaħħla fl-apparat ta' l-interface tal-biljetti: Mod ta'operazzjoni | Daħla tas-sewwieq | L-ebda biljett | Biljett tas-sewwieq | Biljett tal-kontroll | Biljett tal-maħżen tax-xogħol | Biljett tal-kumpanija | Daħla tal-viċi sewwieq | L-ebda biljett | Operattiv | Operattiv | Kontroll | Kalibrazzjoni | Kumpanija | Biljett tas-sewwieq | Operattiv | Operattiv | Kontroll | Kalibrazzjoni | Kumpanija | Biljett tal-kontroll | Kontroll | Kontroll | Kontroll [12] | Operattiv | Operattiv | Biljett tal-maħżen tax-xogħol | Kalibrazzjoni | Kalibrazzjoni | Operattiv | Kalibrazzjoni [12] | Operattiv | Biljett tal-kumpanija | Kumpanija | Kumpanija | Operattiv | Operattiv | Kumpanija [12] | A menetíró készülék nem veszi figyelembe a behelyezett érvénytelen kártyákat, kivéve amennyiben lejárt kártyáról kell adatokat kijelezni, kinyomtatni vagy letölteni, ami lehetséges. L-apparat ta' reġistrazzjoni għandu jinjora biljetti mhux validi inseriti, ħlief il-wiri, stampar jew tniżżil tad-data miżmuma fuq biljett skadut li għandu jkun possibbli. - Il-funzjonijiet kollha elenkati f'II.2. għandhom jaħdmu f'kull mod ta' l-operazzjoni bl-eċċezzjonijiet li ġejjin: - il-funzjoni tal-kalibrazzjoni huwa aċċessibli fil-mod tal-kalibrazzjoni biss, - il-funzjoni ta' l-aġġustament tal-ħin huwa limitat meta mhux fil-mod tal-kalibrazzjoni, - il-funzjonijiet ta' tniżżil manwali tas-sewwieq huma aċċessibbli fil-modi operattivi jew tal-kalibrazzjoni biss, - il-funzjoni tas-serraturi tal-kumpanija huwa aċċessibbli fil-mod tal-kumpanija biss, - il-funzjoni tal-monitraġġ ta' l-attivitajiet tal-kontroll huwa operattiv fil-mod tal-kontroll biss, - il-funzjoni tat-tniżżil ma huwiex aċċessibbli fil-mod operattiv (ħlief kif huwa pprovdut għalih fir-Rekwiżit 150). L-apparat ta' reġistrazzjoni jista' joħroġ kull data fuq l-apparat li juri karattri, tagħmir ta' stampar, jew interfaces esterni bl-eċċezzjonijiet li ġejjin: - fil-mod operattiv, kull identifikazzjoni personali (kunjom u l-ewwel isem(ijiet)) li ma jikkorrispondix mal-biljett takografiku inserit għandhom ikunu mħassra u kull numru tal-biljett li ma jikkorrispondix mal-biljett takografiku inserit għandu jkun parzjalment imħassar (kull karrattru farrad - mix-xellug għal-lemin - għandu jkun imħassar), - fil-mod tal-kumpanija, id-data rrelatata mas-sewwieq (rekwiżiti 081, 084 u 087) tista' tinħareġ biss għal perijodi mhux imsakkra minn kumpanija oħra (kif identifikat fl-ewwel 13-il ċifra tan-numru tal-biljett tal-kumpanija), - meta l-ebda biljett ma huwa inserit fl-apparat ta' reġistrazzjoni, id-data relatata mas-sewwieq tista' tinħareġ biss għall-ġranet tal-kalendarju kurrenti u tmint ijiem qabel. 4. Sigurtà Is-sigurtà tas-sistema tipprova tipproteġi l-memorja tad-data b'tali mod sabiex tevita aċċess mhux awtorizzat għal u manipulazzjoni tad-data u tikxef kull attentat ta' dan, tipproteġi l-integrità u l-awtentiċità tad-data skambjata bejn is-sensorju tal-moviment u l-unità tal-vettura, tipproteġi l-integrità u l-awtentiċità tad-data skambjata bejn l-apparat ta' reġistrazzjoni u l-biljetti takografiċi, u tivverifika l-integrità u l-awtentiċità tad-data mniżżla. Sabiex jaċċerta s-sigurtà tas-sistema, l-apparat ta' reġistrazzjoni għandu jirrispetta r-rekwiżiti tas-sigurtà speċifikati fis-sensorju tal-moviment u l-għanjiet ġeneriċi tas-sigurtà ta' l-unità tal-vettura (l-Appendiċi 10). III. KOSTRUZZJONI U REKWIŻITI FUNZJONALI TAL-APPARAT TA' REĠISTRAZZJONI 1. Inserzjoni u rtirar ta' biljetti ta' monitraġġ L-apparat ta' reġistrazzjoni għandu jagħmel monitraġġ ta' l-interfaces ta' l-apparat sabiex jagħraf inserzjonijiet u rtirar tal-biljetti. Ma' l-inserzjoni tal-biljett l-apparat ta' reġistrazzjoni għandu jagħraf jekk il-biljett inserit huwiex biljett takografiku validu u f'tali każ jidentifika t-tip tal-biljett. L-apparat ta' reġistrazzjoni għandu jkun iddisinjat b'tali mod li l-biljetti takografiċi huma msakkra f'pożizzjoni ma' l-inserzjoni xieraq tagħhom fl-apparat ta' l-interface tal-biljett. Il-ħelsien ta' biljetti takografiċi jista' jiffunzjona biss meta l-vettura hija wieqfa u wara li d-data rilevanti ġiet maħżuna fuq il-biljetti. Il-ħelsien tal-biljett għandu jenħtieġ azzjoni pożittiva mill-utent. 2. Kejl tal-veloċità u tad-distanza Din il-funzjoni għandha kontinwament tkejjel u tkun kapaċi li tipprovdi l-valur ta' l-odometer korrispondenti mad-distanza totali vjaġġata mill-vettura. Din il-funzjoni għandha kontinwament tkejjel u tkun kapaċi tipprovdi l-veloċità tal-vettura. Il-funzjoni tal-kejl tal-veloċità għandha tipprovdi ukoll l-informazzjoni jekk il-vettura hijiex miexja jew wieqfa. Il-vettura għandha tiġi kkunsidrata li miexja malli l-funzjoni tagħraf iktar minn 1 imp/sek għal mill-inqas ħames sekondi mis-sensorju tal-moviment, inkella l-vettura titqies li tkun wieqfa. Apparat li juri l-veloċità (spidometru) u d-distanza totali li mxiet il-vettura (odometer) installata f'kull vettura armata b'tagħmir tar-reġistrazzjoni li tkun skond id-disposizzjonijiet ta' dan ir-Regolament, għandhom jirrispettaw ir-rekwiżiti rrelatati mat-tolleranzi massimi stipulati f'dan l-Anness (Il-Kapitoli III(2)(1) u III(2)(2)). 2.1. Kejl tad-distanza vjaġġata Id-distanza vjaġġata tista' titkejjel jew: - billi takkumula l-movimenti kemm 'il quddiem kif ukoll lura, jew - billi tinkludi l-moviment 'il quddiem biss. L-apparat ta' reġistrazzjoni għandu jkejjel id-distanza minn 0 sa 9999999,9 km. Id-distanza mkejla għandha tkun skond it-tolleranzi li ġejjin (distanzi ta' mill-inqas 1000 m): - ± 1 % qabel l-istallazzjoni, - ± 2 % ma' l-istallazzjoni u spezzjoni perjodika, - ± 4 % waqt l-użu. Id-distanza mkejla għandha jkollha risoluzzjoni ta' aħjar jew ugwali ta' 0,1 km. 2.2. Kejl tal-veloċità L-apparat ta' reġistrazzjoni għandu jkejjel veloċità minn 0 sa 220 km/h. Sabiex tassigura tolleranza massima fuq il-veloċità murija ta' ± 6 km/h waqt l-użu, u tittieħed fl-akkont: - tolleranza ta' ± 2 km/h għal varjazzjonijiet ta' l-input (varjazzjonijiet tat-tajers, …), - tolleranza ta' ± 1 km/h fil-kejl magħmula waqt l-installazzjoni jew spezzjonijiet perjodiċi, l-apparat ta' reġistrazzjoni għandu, għal veloċitajiet bejn 20 u 180 km/h, u għall-karratteristika tal-ko-effiċjenti tal-vettura bejn 4000 u 25000 imp/km, ikejjel il-veloċità b'tolleranza ta' ± 1 km/h (f'veloċitá kostanti). Nota: Ir-risoluzzjoni tal-ħażna tad-data ġġib magħha tolleranza addizzjonali ta' ± 0,5 km/h tal-veloċità maħżuna fl-apparat ta' reġistrazzjoni. Il-veloċità għandha titkejjel b'mod korrett f'tolleranzi normali f'ħin ta' 2 sekondi tat-tmiem tal-bidla fil-veloċità meta l-veloċità nbidlet b'rata sa' 2 m/s2. Il-veloċità mkejla għandha jkollha risoluzzjoni ta' aħjar jew ugwali ta' 1 km/h. 3. Kejl tal-ħin Il-funzjoni tal-kejl tal-ħin għandha tkejjel b'mod permanenti u tipprovdi b'mod diġitali d-data u l-ħin KĦU. Id-data u l-ħin KĦU għandha tintuża biex tingħata data matul l-apparat ta' reġistrazzjoni (rekordji, riproduzzjoni stampata, skambju ta' data, wiri,…). Sabiex ikun viżwalizzat il-ħin lokali, għandu jkun possibbli li jinbidel id-distakk tal-ħin muri, f'passi ta' nofs siegħa. Id-differenza tal-ħin għandha tkun f'ħin ta' ± 2 sekondi kull ġurnata fil-kondizzjonijiet ta' l-approvazzjoni tat-tip. Il-ħin imkejjel għandu jkollu risoluzzjoni ta' aħjar jew ugwali ta' sekonda 1. Il-kejl tal-ħin ma għandux ikun affettwat minn qtugħ ta' provvista ta' l-elettriku estern ta' inqas minn 12-il xahar fil-kondizzjonijiet ta' l-approvazzjoni tat-tip. 4. Monitraġġ ta' l-attivitajiet tas-sewwieq Din il-funzjoni għandha b'mod permanenti u separatament tagħmel monitraġġ ta' l-attivitajiet ta' sewwieq wieħed u viċi-sewwieq wieħed. L-attività tas-sewwieq għandha tkun ta' SEWQAN, XOGĦOL, DISPONIBBILTÀ, jew BREJK/SERĦAN. Għandu jkun possibbli għas-sewwieq u/jew il-viċi sewwieq li jagħżel b'mod manwali XOGĦOL, DISPONIBBILTÀ, jew BREJK/SERĦAN. Meta l-vettura tkun miexja, għandha tintgħażel SEWQAN awtomatikament għas-sewwieq u DISPONIBBILTÀ għandha tintagħżel awtomatikament għall-viċi-sewwieq. Meta tieqaf il-vettura, XOGĦOL għandha tintagħżel awtomatikament għas-sewwieq. L-ewwel bidla ta' attività li sseħħ fi ħdan 120 sekonda tal-bidla awtomatika għal XOGĦOL minħabba waqfien tal-vettura għandha titqies li saret fil-ħin tal-waqfien tal-vettura (għalhekk possibbilment tikkanċella l-bidla għal XOGĦOL). Din il-funzjoni għandha toħroġ bidliet fl-attività għall-funzjonijiet tar-reġistrazzjoni b'risoluzzjoni ta' minuta waħda. Waqt minuta tal-kalendarju, jekk xi attività tas-SEWQAN seħħet f'temp ta' minuta, il-minuta sħiħa għandha titqies bħala SEWQAN. Waqt minuta tal-kalendarju, jekk xi attività tas-SEWQAN seħħet fi ħdan kemm fil-minuta immedjatament qabel kif ukoll fil-minuta suċċessiva, il-minuta sħiħa għandha titqies bħala SEWQAN. Waqt li minuta tal-kalendarju ma titqiesx bħala SEWQAN skond ir-rekwiżiti predeċenti, il-minuta sħiħa għandha titqies bħala l-istess tip ta' attività ta' l-itwal attività kontinwa waqt dik il-minuta (jew ta' l-aħħar jekk huma ta' l-istess tul). Din il-funzjoni għandha timmonitorja b'mod permanenti s-sewqan kontinwu u l-ħin tal-brejk kumulattiv tas-sewwieq. 5. Monitraġġ ta' l-istat tas-sewwieq Din il-funzjoni għandha b'mod permanenti u awtomatiku timmonitorja l-istat tas-sewqan. L-istat tas-sewqan EKWIPAĠĠ għandha tintgħażel meta żewġ biljetti validi tas-sewqan huma inseriti fl-apparat, l-istat tas-sewqan SINGOLU għandha tintgħażel f'kull każ ieħor. 6. Tniżżil manwali tas-sewwieq 6.1. Tniżżil ta' postijiet fejn perijodi tax-xogħol ta' kuljum jibdew u/jew jispiċċaw Din il-funzjoni għandha tippermetti għad-dħul ta' postijiet fejn il-perijodi tax-xogħol ta' kuljum jibdew u/jew jispiċċaw għal sewwieq u/jew viċi-sewwieq. Postijiet huma definiti bħall-pajjiż, u ma' dan, fejn huwa applikabbli, ir-reġjun. Fil-ħin ta' rtirar ta' biljett ta' sewwieq (jew maħżen tax-xogħol), l-apparat ta' reġistrazzjoni għandu jindika lis-(viċi-)sewwieq sabiex idaħħal "post fejn il-perijodu tax-xogħol ta' kuljum jintemm". L-apparat ta' reġistrazzjoni għandu jippermetti li din it-talba tkun injorata. Għandu jkun possibbli li jiddaħħlu postijiet fejn perijodi tax-xogħol ta' kuljum jibdew u/jew jispiċċaw mingħajr biljett jew f'ħinijiet differenti mill-inserzjoni jew irtirar tal-biljett. 6.2. Tniżżil manwali ta' l-attivitajiet tas-sewwieq Ma' l-inserzjoni tal-biljett tas-sewwieq (jew maħżen tax-xogħol), u f'dan il-ħin biss, l-apparat ta' reġistrazzjoni għandu: - ifakkar lid-detentur tal-biljett id-data u l-ħin ta' l-aħħar irtirar tal-biljett tiegħu, u - jistaqsi lid-detentur tal-biljett biex jidentifika jekk l-inserzjoni kurrenti tal-biljett tirrappreżentax kontinwazzjoni tal-perjodu tax-xogħol ta' kuljum kurrenti. L-apparat ta' reġistrazzjoni għandu jippermetti lid-detentur tal-biljett li ma jagħtix każ tal-mistoqsija mingħajr ma jwieġeb, jew biex iwieġeb fil-pożittiv, jew li jwieġeb fin-negattiv: - fil-każ fejn id-detentur tal-biljett ma jagħtix każ tal-mistoqsija, l-apparat ta' reġistrazzjoni għandu jindika lid-detentur għal "post fejn il-perijodu tax-xogħol ta' kuljum jibda". L-apparat ta' reġistrazzjoni għandu jippermetti ma tingħatax każ għal din it-talba. Jekk tiddaħħal lokazzjoni, dan għandu jkun irrekordjat, fil-memorja tad-data u fil-biljett takografiku, u relatat mal-ħin ta' l-inserzjoni tal-biljett, - fil-każ ta' tweġiba negattiva jew pożittiva, l-apparat ta' reġistrazzjoni għandu jistieden lid-detentur tal-biljett biex idaħħal l-attivitajiet manwalment, bid-dati u l-ħinijiet tal-bidu u t-tmiem tagħhom, fost XOGĦOL, DISPONIBBILTÀ, jew BREJK/SERĦAN biss, strettament inkluż fil-perijodu ta' l-aħħar irtirar tal-biljett - l-inserzjoni kurrenti biss, u mingħajr ma jippermetti dawn l-attivitajiet li jintrikbu fuq xulxin. Dan għandu jseħħ skond il-proċeduri li ġejjin: - fil-każ fejn id-detentur tal-biljett iwieġeb lill-mistoqsija b'mod pożittiv, l-apparat ta' l-apparat għandu jistieden lid-detentur tal-biljett biex idaħħal l-attivitajiet manwalment, b'ordni kronoloġika, għall-perijodu ta' l-aħħar irtirar - l-inserzjoni kurrenti. Il-proċess għandu jintemm meta l-ħin tat-tmiem ta' attività li ddaħħlet manwalment huwa ugwali għall-ħin ta' l-inserzjoni tal-biljett. - fil-każ fejn id-detentur tal-biljett iwieġeb il-mistoqsija b'mod negattiv, l-apparat ta' reġistrazzjoni għandu: - jistieden lid-detentur tal-biljett biex idaħħal b'mod manwali attivitajiet b'ordni kronoloġika mill-ħin ta' l-irtirar tal-biljett sal-ħin tat-tmiem tal-perijodu tax-xogħol ta' kuljum irrelatat (jew ta' l-attivitajiet irrelatati ma' dik il-vettura fil-każ fejn il-perijodu tax-xogħol ta' kuljum jkompli fuq reġistru). L-apparat ta' reġistrazzjoni għandu għalhekk, qabel ma jippermetti lid-detentur tal-biljett li jħaddal manwalment kull attività, jistieden lid-detentur tal-biljett biex jidentifika jekk il-ħin tat-tmiem ta' l-aħħar attività rrekordjat jirrappreżentax it-tmiem ta' l-aħħar perijodu tax-xogħol (ara n-nota ta' hawn taħt), Noti: fil-każ fejn id-detentur tal-biljett jonqos milli jiddikjara fejn il-perjodu tax-xogħol preċedenti intemm, u jdaħħal manwalment attività li l-ħin tat-tmiem tagħha huwa ugwali għall-ħin ta' l-inserzjoni tal-biljett, l-apparat ta' reġistrazzjoni għandu: - assumi li l-perijodu tax-xogħol ta' kuljum spiċċa fil-bidu ta' l-ewwel perijodu ta' SERĦAN (jew MHUX MAGĦRUF li għad fadal) wara l-irtirar tal-biljett jew fil-ħin ta' l-irtirar tal-biljett jekk l-ebda perijodu ta' serħan ma ddaħħal (u jekk ma jifdal l-ebda perijodu ta' MHUX MAGĦRUF), - assumi li l-ħin tal-bidu (ara iktar 'l isfel) huwa ugwali għall-ħin ta' l-inserzjoni tal-biljett, - ipproċedi għall-passi ta' iktar 'l isfel; - imbagħad, jekk il-ħin tat-tmiem tal-perijodu tax-xogħol relatat huwa differenti mill-ħin ta' l-irtirar tal-biljett, jew jekk l-ebda post tat-tmiem tal-perijodu tax-xogħol ta' kuljum ma ddaħħal f'dak il-ħin, indika lid-detentur tal-biljett sabiex "jikkonferma jew idaħħal il-post fejn il-perijodu tax-xogħol ta' kuljum spiċċa" (l-apparat tar-reġistrazzjoni għandu jippermetti li ma jingħatax każ ta' dan). Jekk iddaħħlet lokazzjoni, għandu jkun irrekordjat fuq il-biljett takografiku biss u biss jekk huwa differenti minn dak imdaħħal waqt l-irtirar tal-biljett (jekk iddaħħal), u relatata mal-ħin tat-tmiem tal-perijodu tax-xogħol, - imbagħad stieden lid-detentur tal-biljett biex "idaħħal ħin ta' bidu" tal-perijodu tax-xogħol ta' kuljum kurrenti (jew ta' l-attivitajiet relatati mal-vettura kurrenti fil-każ fejn id-detentur tal-biljett kien uża qabel reġistru waqt dan il-perijodu), u indika lid-detentur tal-biljett għal "post fejn il-perijodu tax-xogħol ta' kuljum jibda" (l-apparat tar-reġistrazzjoni għandu jippermetti li ma tingħatax każ ta' din it-talba). Jekk tiddaħħal lokazzjoni, għandu jiġi rrekordjat fil-biljett takografiku u relatat ma' dan il-ħin tal-bidu. Jekk il-ħin tal-bidu huwa ugwali għall-ħin ta' l-inserzjoni tal-biljett, il-lokazzjoni għandha tiġi rrekordjata fil-memorja tad-data, - imbagħad, jekk dan il-ħin tal-bidu huwa differenti mill-ħin ta' l-inserzjoni tal-biljett, stieden lid-detentur tal-biljett biex idaħħal l-attivitajiet manwalment b'ordni kronoloġika mill-ħin tal-bidu sal-ħin ta' l-inserzjoni tal-biljett. Il-proċess għandu jintemm meta l-ħin tat-tmiem ta' attività li ddaħħlet manwalment huwa ugwali mal-ħin ta' l-inserzjoni tal-biljett, - l-apparat ta' reġistrazzjoni għandu wara jippermetti lid-detendur tal-biljett biex jimmodifika kull attività li ddaħħlet manwalment, sakemm validazzjoni permezz ta' l-għażla ta' kmand speċifiku, u minn hemm 'il quddiem ma tippermettix kull modifikazzjoni bħal din, - tweġibiet bħal dawn fil-mistoqsija inizjali segwiti bl-ebda dħul ta' attivitajiet, għandhom jiġu interpretati mill-apparat ta' reġistrazzjoni daqs li kieku d-detentur tal-biljett ma tax każ il-mistoqsija. Waqt dan il-proċess kollu, l-apparat ta' reġistrazzjoni għandu jistenna għal tniżżil mhux itwal mit-time-outs li ġejjin: - jekk l-ebda interazzjoni ma' l-interface tat-tagħmir ta' bejn il-bnedmin u l-magni ma seħħ waqt minuta waħda (bi twissija viswali, u possibbilment li tinstema', wara 30 sekonda) jew, - jekk il-biljett jiġi rtirat jew biljett ta' sewwieq (jew maħżen tax-xogħol) ieħor huwa inserit jew, - malli tibda miexja l-vettura, f'dan il-każ l-apparat ta' reġistrazzjoni għandu jivvalida t-tniżżil li diġà saru. 6.3. Tniżżil ta' kondizzjonijiet speċifiċi L-apparat ta' reġistrazzjoni għandu jippermetti lis-sewwieq li jdaħħal, fil-ħin reali, iż-żewġ kondizzjonijiet speċifiċi li ġejjin: - "BARRA MILL-ISKOP" (bidu, tmiem) - "VJAĠĠ BIL-VAPURETT/TREN" "VJAĠĠ BIL-VAPURETT/TREN" ma jistax iseħħ jekk tinfetaħ kondizzjoni ta' "BARRA MILL-ISKOP". Kondizzjoni ta' "BARRA MILL-ISKOP" għandha tingħalaq awtomatikament, mill-apparat ta' reġistrazzjoni, jekk jiġi inserit jew irtirat biljett ta' sewwieq. 7. Amministrazzjoni tas-serraturi tal-kumpanija Din il-funzjoni għandha tippermetti l-amministrazzjoni tas-serraturi mqiegħda minn kumpanija sabiex tirrestrinġi aċċess għad-data fil-mod tal-kumpanija għaliha stess. Serraturi tal-kumpanija jikkonsistu fi data/ħin tal-bidu (lock-in) u data/ħin tat-tmiem (lock-out) assoċjat ma' l-identifikazzjoni tal-kumpanija kif hemm miktub fin-numru tal-biljett tal-kumpanija (waqt il-lock-in). Serraturi jistgħu jitbiddlu f'"in" jew "out" f'ħin reali biss. Locking-out għandu jkun possibli biss għall-kumpanija li għandha s-serratura "in" (kif identifkat mill-ewwel 13-il ċifra tan-numru tal-biljett tal-kumpanija), jew, Locking-out għandu jkun awtomatiku jekk kumpanija oħra locks in. Fil-każ fejn kumpanija locks in u fejn is-serratura ta' qabel kienet ta' l-istess kumpanija, għandu jitqies li s-serratura ta' qabel ma tbidlitx għal "out" u għadu "in". 8. Monitraġġ ta' l-attivitajiet tal-kontroll Din il-funzjoni għandha tagħmel monitraġġ ta' l-attivitajiet ta' WIRI, STAMPAR, UV u attivitajiet tat-TNIŻŻIL tal-biljett imwettqa waqt il-mod tal-kontroll. Din il-funzjoni għandha timmonitorja ukoll KONTROLL TA' SEWQAN EĊĊESSIV waqt li qiegħed fil-mod tal-kontroll. Kontroll ta' sewqan eċċessiv jitqies li seħħ meta, waqt li fil-mod tal-kontroll, il-printout"tas-sewqan eċċessiv" intbagħtet l-apparat li jistampa jew lill-apparat li juri karattri fuq skrin, jew meta tniżżlu data ta' "avvenimenti jew ħsarat" mill-memorja ta' l-UV. 9. Kxif ta' avvenimenti u/jew ħsarat Din il-funzjoni għandha tikxef l-avvenimenti u/jew ħsarat li ġejjin: 9.1. Avveniment "ta' l-inserzjoni ta' biljett mhux validu" Dan l-avveniment għandu jibda ma' l-inserzjoni ta' kull biljett mhux validu u/jew meta jiskadi biljett inserit validu. 9.2. Avveniment "ta' konflitt ta' biljett" Dan l-avveniment jibda meta kull taħlita ta' biljetti validi magħrufa bħala X fit-tabella li ġejja sseħħ: Konflitt tal-biljett | Daħla tas-sewwieq | L-ebda biljett | Biljett tas-sewwieq | Biljett tal-kontroll | Biljett tal-maħżen tax-xogħol | Biljett tal-kumpanija | Daħla tal-viċi sewwieq | L-ebda biljett | | | | X | | Biljett tas-sewwieq | | | X | X | X | Biljett tal-kontroll | | X | X | X | X | Biljett tal-maħżen tax-xogħol | | | X | X | X | 9.3. Avveniment "ta' rkib ta' ħin" Dan l-avvenimenti jibda meta d-data/l-ħin ta' l-aħħar irtirar ta' biljett ta' sewwieq, kif jinqara mill-biljett, huwa iktar tard mid-data/l-ħin kurrenti tat-tagħmir tar-reġistrazzjoni li fih ddaħħal il-biljett. 9.4. Avveniment "ta' sewqan mingħajr il-biljett xieraq" Dan l-avveniment jibda f'każ ta' kull taħlita ta' biljetti takografiċi maħrufa bħala X fit-tabella li ġejja, fejn l-attività tas-sewwieq tinbidel għal SEWQAN, jew meta hemm bidla tal-mod ta' l-operazzjoni waqt l-attività tas-sewwieq hija SEWQAN: Sewqan mingħajr biljett xieraq | Daħla tas-sewwieq | L-ebda biljett (jew mhux validu) | Biljett tas-sewwieq | Biljett tal-kontroll | Biljett tal-maħżen tax-xogħol | Biljett tal-kumpanija | Daħla tal-viċi sewwieq | L-ebda biljett (jew mhux validu) | X | | X | | X | Biljett tas-sewwieq | X | | X | X | X | Biljett tal-kontroll | X | X | X | X | X | Biljett tal-maħżen tax-xogħol | X | X | X | | X | Biljett tal-kumpanija | X | X | X | X | X | 9.5. Avveniment "ta' l-inserzjoni tal-biljett waqt is-sewqan" Dan l-avveniment jibda meta biljett takografiku huwa inserit f'xi slott, waqt li l-attività tas-sewwieq hija SEWQAN. 9.6. Avveniment fejn "l-aħħar sessjoni tal-biljett ma ngħalaqx korrettament" Dan l-avveniment jibda meta fl-inserzjoni tal-biljett l-apparat ta' reġistrazzjoni jsib li minkejja d-disposizzjonijiet stipulati fil-paragrafu III(1), is-sessjoni tal-biljett preċedenti ma ngħalqitx b'mod korrett (il-biljett ġie rtirat qabel id-data kollha rilevanti ġiet maħżuna fuq il-biljett). Dan l-avveniment jibda minn biljetti tas-sewwieqa u tal-maħżen tax-xogħol biss. 9.7. Avveniment "ta' sewqan eċċessiv" Dan l-avveniment jibda f'kull każ ta' sewqan eċċessiv. 9.8. Avveniment "ta' interuzzjoni tal-provvista ta' l-elettriku" Dan l-avveniment jibda, waqt li ma jkunx fil-mod tal-kalibrazzjoni, fil-każ ta' kull interruzzjoni li jaqbeż 200 millisekonda tal-provvista ta' l-elettriku tas-sensorju tal-moviment u/jew ta' l-unità tal-vettura. Il-limitu ta' l-interruzzjoni għandu jiġi definit mill-manifattur. Il-qtugħ fil-provvista ta' l-elettriku kkawżat mill-bidu tal-ħidma tal-magna tal-vettura ma għandux jipprovoka dan l-avveniment. 9.9. Avveniment "ta' żball tad-data tal-moviment" Dan l-avveniment jibda fil-każ ta' l-interruzzjoni tal-kurrent normali tad-data bejn is-sensorju tal-moviment u l-unità tal-vettura u/jew fil-każ li żbalji ta' l-integrità tad-data jew ta' l-awtentiċità tad-data waqt l-iskambju bejn is-sensorju tal-moviment u l-unità tal-vettura. 9.10. Avveniment "ta' attentat ta' ksur tas-sigurtá" Dan l-avveniment jibda minn kull avveniment ieħor li jaffettwa s-sigurtà tas-sensorju tal-moviment u/jew ta' l-unità tal-vettura kif hemm speċifikat fl-għanjiet ġeneriċi tas-sigurtà ta' dawn il-komponenti, meta ma jkunx fil-mod tal-kalibrazzjoni. 9.11. Ħsara "tal-biljett" Din il-ħsara tibda meta biljett takografiku ma jaħdimx tajjeb waqt l-operazzjoni. 9.12. Ħsara "fl-apparat tar-reġistrazzjoni" Din il-ħsara tibda f'każ ta' kull wieħed minn dawn il-nuqqasijiet, meta ma jkunx fil-mod tal-kalibrazzjoni: - ħsara interna ta' l-UV, - ħsara fl-apparat ta' l-istampar, - ħsara fl-apparat li juri karattri fuq skrin, - ħsara fit-tniżżil, - ħsara fis-sensorju, 10. Testijiet mibnija fih u tiegħu stess L-apparat ta' reġistrazzjoni għandu jagħraf ħsarat tiegħu stess permezz ta' testijiet tiegħu stess u testijiet mibnija fih, skond it-tabella li ġejja: Is-sub-tagħmir biex jiġi ttestjat | Test tiegħu stess | Test mibni fih stess | Software | | Integrità | Il-memorja tad-data | Aċċess | Aċċess, integrità tad-data | L-apparat ta' l-interface tal-biljetti | Aċċess | Aċċess | Keyboard | | Ċekkjar manwali | Printer | (f'idejn il-manifattur) | Printout | l-apparati li juri karattri fuq skrin | | Ċekkjar viswali | Tniżżil (imwettaq biss waqt it-tniżżil) | Operazzjoni korretta | | Sensorju | Operazzjoni korretta | Operazzjoni korretta | 11. Qari mill-memorja tad-data L-apparat ta' reġistrazzjoni għandu jkun kapaċi li jaqra kull data maħżuna fil-memorja tad-data tiegħu. 12. Reġistrazzjoni u ħażna fil-memorja tad-data Għall-għan ta' dan il-paragrafu, - "365 ġurnata" huwa definit bħala 365 ġurnata tal-kalendarju ta' attività medja tas-sewwieq f'vettura. L-attività medja għal kull ġurnata f'vettura hija definita bħal mill-inqas sitt sewwieqa jew viċi-sewwieqa, sitt ċikli ta' inserzjonijiet u rtirar ta' biljetti, u 256 bidla ta' l-attività. "356 ġurnata" għalhekk tinkludi mill-inqas 2190 (viċi-)sewwieq, 2190 ċiklu ta' inserzjoni u rtirar ta' biljetti u 93440 bidla ta' l-attività. - il-ħinijiet huma rrekordjati b'risoluzzjoni ta' minuta waħda, sakemm ma jkunx speċifikat b'mod ieħor, - il-valuri ta' l-odometer huma rrekordjati b'risoluzzjoni ta' kilometru wieħed, - veloċitajiet huma rrekordjati b'risoluzzjoni ta' 1km/h. data maħżuna fil-memorja tad-data ma għandhiex tkun affettwata minn qtugħ ta' provvista ta' l-elettriku estern ta' inqas minn 12-il xahar fil-kondizzjonijiet ta' l-approvazzjoni tat-tip. L-apparat ta' reġistrazzjoni għandu jkun kapaċi li jirrekordja u jaħżen fil-memorja tad-data tiegħu b'mod impliċitu jew espliċitu dak li ġej: 12.1. Data ta' l-identifikazzjoni ta' l-apparat 12.1.1. Data ta' l-identifikazzjoni ta' l-unità tal-vettura L-apparat ta' reġistrazzjoni għandu jkun kapaċi li jaħżen fil-memorja tad-data tiegħu d-data ta' l-identifikazzjoni ta' l-unità tal-vettura li ġejja: - l-isem tal-manifattur, - l-indirizz tal-manifattur, - in-numru tal-parti, - in-numru tas-serje, - in-numru tal-verżjoni tas-software, - id-data ta' l-installazzjoni tas-software, - is-sena tal-manifattura tat-tagħmir, - in-numru ta' l-approvazzjoni. Data ta' l-identifikazzjoni ta' l-unità tal-vettura huma rekordjati u maħżuna darba għal dejjem mill-manifattur ta' l-unità tal-vettura, ħlief data marbuta mas-software u n-numru ta' l-approvazzjoni li tista' tinbidel f'każ ta' aġġornament ta' software. 12.1.2. Data ta' l-identifikazzjoni tas-sensorju tal-moviment Is-sensorju tal-moviment għandu jkun kapaċi li jaħżen fil-memorja tad-data tiegħu d-data ta' l-identifikazzjoni li ġejja: - l-isem tal-manifattur, - in-numru tal-parti, - in-numru tas-serje, - in-numru ta' l-approvazzjoni, - identifikazzjoni tal-komponent tas-sigurtà imdaħħal fih (per eżempju n-numru tal-parti taċ-ċippa interna/proċessur), - identifikazzjoni tas-sistema operattiva (per eżempju n-numru tal-verżjoni tas-software). Data ta' l-identifikazzjoni tas-sensorju tal-moviment huma rrekordjati u maħżuna darba għal dejjem fis-sensorju tal-moviment, mill-manifattur tas-sensorju tal-moviment. L-unità tal-vettura għandha tkun kapaċi li tirrekordja u taħżen fil-memorja tad-data tagħha d-data ta' l-identifikazzjoni tas-sensorju tal-moviment korrentement imqabbla li ġejja: - in-numru tas-serje, - in-numru ta' l-approvazzjoni, - l-ewwel data tat-tqabbil flimkien. 12.2. Elementi tas-sigurtà L-apparat ta' reġistrazzjoni għandu jkun kapaċi li jaħżen l-elementi tas-sigurtà li ġejjin: - iċ-ċavetta Ewropea pubblika, - ċertifikat ta' Stat Membru, - ċertifikat tat-tagħmir, - iċ-ċavetta privata tat-tagħmir. Elementi tas-sigurtà tat-tagħmir tar-reġistrazzjoni huma inseriti fl-apparat mill-manifattur ta' l-unità tal-vettura. 12.3. Inserzjoni u rtirar ta' biljetti tas-sewwieq Għal kull ċiklu ta' inserzjoni u rtirar ta' biljett ta' sewwieq jew maħżen tax-xogħol fl-apparat, l-apparat ta' reġistrazzjoni għandu jirrekordja u jaħżen fil-memorja tad-data tiegħu: - il-kunjom u l-isem(ijiet) tad-detentur tal-biljett kif huma maħżuna fuq il-biljett, - in-numru tal-biljett, l-Istat Membru li ħarġu u d-data ta' l-iskadenza kif huma maħżuna fuq il-biljett, - id-data u l-ħin ta' l-inserzjoni, - il-valur ta' l-odoemeter tal-vettura waqt l-inserzjoni tal-biljett, - id-daħla li fiha l-biljett tiġi inserita, - id-data u l-ħin ta' l-irtirar, - il-valur ta' l-odometer tal-vettura waqt l-irtirar tal-biljett, - l-informazzjoni li ġejja rigward il-vettura preċedenti użata mis-sewwieq, kif hija maħżuna fuq il-biljett: - NRV u r-reġistrazzjoni ta' l-Istat Membru, - id-data u l-ħin ta' l-irtirar tal-biljett, - sinjali li jindika jekk, waqt l-inserzjoni tal-biljett, id-detentur tal-biljett daħħalx xi attivitajiet manwalment jew le. Il-memorja tad-data għandha tkun kapaċi li żżomm din id-data għal mill-inqas 365 ġurnata. Meta l-kapaċità tal-ħażna hija eżawrita, data ġdida għandha tieħu post l-eqdem data. 12.4. Data ta' l-attività tas-sewwieq L-apparat ta' reġistrazzjoni għandu jirrekordja u jaħżen fid-data tal-memorja tagħha kull meta jkun hemm tibdil fl-attività tas-sewwieq u/jew viċi-sewwieq jew kull meta jkun hemm tibdil ta' l-istat tas-sewqan, u/jew kull meta jkun hemm inserzjoni jew irtirar ta' biljett ta' sewwieq jew maħżen tax-xogħol: - l-istat tas-sewwieq (EKWIPAĠĠ, SINGOLU), - id-daħla (SEWWIEQ, VIĊI-SEWWIEQ), - l-istat tal-biljett fid-daħla rilevanti (INSERIT, MHUX INSERIT) (ara n-Nota), - l-attività (SEWQAN, DISPONIBBILTÀ, XOGĦOL, BREJK/SERĦAN), - id-data u l-ħin tal-bidla. Nota: INSERIT tfisser li meta biljett validu ta' sewwieq jew ta' maħżen tax-xogħol huwa inserit fl-islott. MHUX INSERIT tfisser l-oppost, jiġifieri l-ebda biljett validu ta' sewwieq jew maħżen tax-xogħol ma huwa inserit fl-islott (per eżempju l-biljett huwa inserit jew l-ebda biljett ma huwa inserit). Nota: Data ta' l-attività li huwa mdaħħal manwalment mis-sewwieq mhux irrekordjat fil-memorja tad-data. Il-memorja tad-data għandha tkun kapaċi li żżomm id-data ta' l-attività tas-sewwieq għal mill-inqas 365 ġurnata. Meta l-kapaċità tal-ħażna hija eżawrita, data ġdida għandha tieħu post l-eqdem data. 12.5. Postijiet fejn perijodi tax-xogħol ta' kuljum jibdew u/jew jispiċċaw L-apparat ta' reġistrazzjoni għandu jirrekordja u jaħżen fil-memorja tad-data tiegħu kull meta (viċi-) sewwieq idaħħal il-post fejn tkun bdiet jew/u spiċċat perijodu tax-xogħol ta' kuljum. - jekk japplika, in-numru tal-biljett tal-(viċi-)sewwieq u ta' l-Istat Membru li ħarġitu, - id-data u l-ħin tat-tniżżil (jew id-data/il-ħin irrelatat mat-tniżżil meta t-tniżżil iseħħ waqt il-proċedura ta' tniżżil manwali), - it-tip tat-tniżżil (bidu jew tmiem, kondizzjoni tat-tniżżil), - il-pajjiż u r-reġjun imniżżel, - il-valur ta' l-odometer tal-vettura. Il-memorja tad-data għandha tkun kapaċi żżomm data tal-bidu u/jew t-tmiem ta' perijodi ta' xogħol ta' kuljum għal mill-inqas 365 ġurnata (bis-suppożizzjoni li sewwieq wieħed jirrekordja darbtejn kuljum). Meta l-kapaċità tal-ħażna hija eżawrita, data ġdida għandha tieħu post l-eqdem data. 12.6. Data ta' l-odometer L-apparat ta' reġistrazzjoni għandu jirrekordja fid-data tal-memorja tiegħu l-valur ta' l-odometer tal-vettura u d-data korrispondenti f'nofs il-lejl ta' kull ġurnata tal-kalendarju. Il-memorja tad-data għandha tkun kapaċi li żżomm il-valuri ta' nofs il-lejl ta' l-odometer għal mill-inqas 365 ġurnata tal-kalendarju. Meta l-kapaċità tal-ħażna hija eżawrita, data ġdida għandha tieħu post l-eqdem data. 12.7. Data ddettaljata tal-veloċità L-apparat ta' reġistrazzjoni għandu jirrekordja u jaħżen fil-memorja tad-data tiegħu l-veloċità instantanja tal-vettura u d-data u l-ħin korrispondenti ta' kull sekonda ta' mill-inqas l-aħħar 24 siegħa li l-vettura kienet miexja. 12.8. Data ta' l-avvenimenti Għall-iskop ta' dan il-subparagrafu, il-ħin għandu jkun rrekordjat b'riżoluzjoni ta' sekonda waħda. L-apparat ta' reġistrazzjoni għandu jirrekordja u jaħżen fil-memorja tad-data tagħha d-data li ġejja għal kull avveniment li jinkixef skond ir-regoli tal-ħażna li ġejjin: Avveniment | Regoli għall-ħażna | Data li għandha tiġi rrekordjata għal kull avveniment | Konflitt tal-biljett | l-10 avvenimenti l-aktar riċenti | id-data u l-ħin tal-bidu ta' l-avveniment,id-data u l-ħin tat-tmiem ta' l-avveniment,it-tip u n-numru tal-biljett u l-Istat Membru li ħareġ iż-żewġ biljetti li qed joħolqu l-konflitt. | Sewqan mingħajr il-biljett xieraq | l-itwal avveniment għal waħda mill-aħħar 10 ijiem tal-ġrajja,l-itwal ħames avvenimenti fuq l-aħħar 365 ġurnata. | id-data u l-ħin tal-bidu ta' l-avveniment,id-data u l-ħin tat-tmiem ta' l-avveniment,it-tip u n-numru tal-biljett u l-Istat Membru li ħareġ kull biljett imdaħħal fil-bidu u/jew fit-tmien ta' l-avveniment,in-numru ta' avvenimenti simili dik il-ġurnata. | L-inserzjoni tal-biljett waqt is-sewqan | l-aħħar avveniment għal waħda mill-aħħar 10 ijiem tal-ġrajja. | id-data u l-ħin tat-trasmissjoni,it-tip u n-numru tal-biljett u l-Istat Membru li ħarġu,in-numru ta' avvenimenti simili dik il-ġurnata. | L-aħħar sessjoni tal-biljett li ma ngħalaqx b'mod korrett | l-10 avvenimenti l-aktar riċenti | id-data u l-ħin ta' l-inserzjoni,it-tip u n-numru tal-biljett u l-Istat Membru li ħarġu,l-aħħar sessjoni tad-data kif inqrat mill-biljett:id-data u l-ħin ta' l-inserzjoni,il-VRN u r-reġistrazzjoni ta' l-Istat Membru. | Sewqan eċċessiv [13] | l-aktar avveniment serju għal kull waħda mill-aħħar 10 ijiem tal-ġrajja (jiġifieri dik bl-ogħla veloċità medja),l-iktar ħames avvenimenti serji fuq l-aħħar 365 ġurnata.l-ewwel avveniment li seħħ wara l-aħħar kalibrazzjoni. | id-data u l-ħin tal-bidu ta' l-avveniment,id-data u l-ħin tat-tmiem ta' l-avveniment,il-veloċità massima mkejla waqt l-avveniment,il-medja aritmetika mkejla waqt l-avveniment,it-tip u n-numru tal-biljett u l-Istat Membru tas-sewwieq (jekk applikabli),in-numru ta' avvenimenti simili dik il-ġurnata | Interruzzjoni fil-provvista ta' l-elettriku [14] | l-itwal avveniment għal kull waħda mill-10 ijiem tal-ġrajja,l-itwal ħames avvenimenti fuq l-aħħar 365 ġurnata. | id-data u l-ħin tal-bidu ta' l-avveniment,d-data u l-ħin tat-tmien ta' l-avveniment,it-tip u n-numru tal-biljett u l-Istat Membru li ħareġ kull biljett imdaħħal fil-bidu u/jew fit-tmien ta' l-avveniment,in-numru ta' avvenimenti simili dik il-ġurnata. | Żbal tad-data tal-moviment | l-itwal avveniment għal kull waħda mill-10 ijiem tal-ġrajja,l-itwal ħames avvenimenti fuq l-aħħar 365 ġurnata. | id-data u l-ħin tal-bidu ta' l-avveniment,id-data u l-ħin tat-tmien ta' l-avveniment,it-tip u n-numru tal-biljett u l-Istat Membru li ħareġ kull biljett imdaħħal fil-bidu u/jew fit-tmien ta' l-avveniment,in-numru ta' avvenimenti simili dik il-ġurnata. | Attentat ta' ksur tas-sigurtà | l-10 evenimneti l-aktar riċenti għal kull tip ta' avveniment. | id-data u l-ħin tal-bidu ta' l-avveniment,id-data u l-ħin tat-tmien ta' l-avveniment (jekk rilevanti),it-tip u n-numru tal-biljett u l-Istat Membru li ħareġ kull biljett imdaħħal fil-bidu u/jew fit-tmien ta' l-avveniment,it-tip ta' l-avveniment. | 12.9. Data tad-difetti Għall-finijiet ta' dan is-subparagrafu, il-ħin għandu jkun irrekordjat b'risoluzzjoni ta' sekonda waħda. L-apparat tar-reġistrazzjoni għandu jipprova biex jirrekordja u jaħżen fil-memorja tad-data tiegħu d-data segwenti għal kull difett skond ir-regoli tal-ħażna li ġejjin: Id-Difett | Regoli għall-ħażna | Data li għandha tiġi rrekordjata għal kull difett | Difett fil-biljett | l-10 difetti tal-biljett l-aktar riċenti. | id-data u l-ħin tal-bidu tad-difett,id-data u l-ħin tat-tmien tad-difett,in-numru tat-tip u l-Istat Membru li ħareġ il-biljett. | Difetti fl-apparat tar-reġistrazzjoni | l-10 difetti l-iktar riċenti għal kull tip ta' difett,l-ewwel difett wara l-aħħar kalibrazzjoni. | id-data u l-ħin tal-bidu tad-difett,id-data u l-ħin tat-tmien tad-difett,it-tip tad-difett,it-tip u n-numru tal-biljett u l-Istat Membru li ħareġ kull biljett imdaħħal fil-bidu u/jew fit-tmien tad-difett. | 12.10. Id-Data tal-kalibrazzjoni L-apparat tar-reġistrazzjoni għandu jirrekordja u jaħżen fil-memorja tad-data tiegħu data rilevanti għal: - parametri tal-kalibrazzjoni magħrufa fil-mument ta' l-attivazzjoni, - l-ewwel kalibrazzjoni tiegħu wara l-attivazzjoni tiegħu, - l-ewwel kalibrazzjoni tiegħu fil-vettura kurrenti (kif hemm identifikat mill-VIN tiegħu), - il-ħames kalibrazzjonijiet l-iktar riċenti (Jekk diversi kalibrazzjonijiet saru fl-istess ġurnata kalendarja, l-aħħar waħda tal-ġurnata biss għandha tkun maħżuna). Id-data segwenti għandha tkun irrekordjata għal kull waħda minn dawn il-kalibrazzjonijiet: - ir-raġuni tal-kalibrazzjoni (l-attivazzjoni, l-ewwel installazzjoni, installazzjoni, spezzjoni perjodika), - l-isem u l-indirizz tal-post tax-xogħol, - in-numru tal-biljett tal-post tax-xogħol, l-Istat Membru li ħareġ il-biljett u d-data ta' l-iskadenza tal-biljett, - l-identifikazzjoni tal-vettura, - il-parametri aġġornati jew konfermati: w, k, l, id-daqs tat-tajer, l-issettjar ta' l-apparat li jillimita l-veloċità, odometer (il-valuri qodma u ġodda), id-data u l-ħin (il-valuri qodma u ġodda). Is-sensorju tal-moviment għandu jirrekordja u jaħżen fil-memorja tiegħu d-data ta' l-installazzjoni tas-sensorju tal-moviment segwenti: - l-ewwel tqegħid f'par ma' UV (id-data, il-ħin, in-numru ta' l-approvazzjoni tal-UV, in-numru tas-serje tal-UV), - l-aħħar tqegħid f'par ma' UV(id-data, il-ħin, in-numru ta' l-approvazzjoni tal-UV, in-numru tas-serje tal-UV), 12.11. Data ta' l-aġġustament tal-ħin L-apparat tar-reġistrazzjoni għandu jirrekordja u jaħżen fil-memorja tad-data tiegħu data rilevanti għal: - l-aktar aġġustament tal-ħin riċenti - l-ikbar ħames aġġustamenti tal-ħin, minn l-aħħar kalibrazzjoni, magħmul fil-mod tal-kalibrazzjoni barra mill-qafas ta' kalibrazzjoni regolari (d-definizjonni (f)). Id-data segwenti għandha tkun irrekordjata għal kull waħda minn dawn l-aġġustamenti: - id-data u l-ħin, il-valur il-qadim, - id-data u l-ħin, il-valur il-ġdid, - l-isem u l-indirizz tal-post tax-xogħol, - in-numru tal-biljett tal-post tax-xogħol, l-Istat Membru li ħareġ il-biljett u d-data ta' l-iskadenza tal-biljett. 12.12. Data ta' l-attività tal-kontroll L-apparat tar-reġistrazzjoni għandu jirrekordja u jaħżen fil-memorja tad-data tiegħu d-data segwenti rilevanti ma' l-20 attività tal-kontroll l-iktar riċenti: - id-data u l-ħin tal-kontroll, - in-numru tal-biljett tal-kontroll u l-Istat Membru li ħareġ il-biljett, - it-tip tal-kontroll (juri u/jew jipprintja u/jew iniżżel il-UV u/jew iniżżel il-biljett). Fil-każ tat-tniżżil, id-dati tal-ġranet l-iżjed qodma u l-iktar riċenti mniżżla għandhom ikunu rekordjati ukoll. 12.13. Data tas-serratura tal-kumpanija L-apparat tar-reġistrazzjoni għandu jirrekordja u jaħżen fil-memorja tad-data tiegħu d-data segwenti rilevanti ma' l-20 serratura tal-kumpanija l-iktar riċenti: - id-data u l-ħin tas-sokra ġewwa, - id-data u l-ħin tas-sokra barra, - in-numru tal-biljett tal-kumpanija u l-Istat Membru li ħareġ il-biljett, - l-isem u l-indirizz tal-kumpanija, 12.14. Data tat-tniżżil ta' l-attività L-apparat tar-reġistrazzjoni għandu jirrekordja u jaħżen fil-memorja tad-data tiegħu d-data segwenti rilevanti ma' l-aħħar tniżżil ta' memorja għal fuq medja esterna waqt fil-mod tal-kumpanija jew tal-kalibrazzjoni: - id-data u l-ħin tat-tniżżil, - in-numru tal-biljett tal-kumpanija jew tal-post tax-xogħol u l-Istat Membru li ħareġ il-biljett, - l-isem tal-kumpanija jew il-post tax-xogħol. 12.15. Data ta' kondizzjonijiet speċifiċi L-apparat tar-reġistrazzjoni għandu jirrekordja fil-memorja tad-data tiegħu d-data segwenti rilevanti għall-kondizzjonijiet speċifiċi: - id-data u l-ħin tad-dħul, - it-tip tal-kondizzjoni speċifika. Il-memorja tad-data għandha tkun kapaċi żżomm data ta' kondizzjonijiet speċifiċi għal mill-inqas 365 ġurnata (fuq is-suppożizzjoni li bħala medja, tinfetaħ jew tingħalaq kondizzjoni waħda kull jum). Meta l-kapaċità tal-ħażna tiġi eżawrita, data ġdida għandha tieħu post l-eqdem data. 13. Qari minn biljetti takografiċi L-apparat tar-reġistrazzjoni għandu jkun kapaċi li jaqra minn biljetti takografiċi, fejn hu applikabli, id-data meħtieġa: - biex tidentifika t-tip tal-biljett, min għandu l-pussess tal-biljett, il-vettura użata qabel, id-data u l-ħin ta' l-aħħar irtirar tal-biljett u l-attività magħżula f'dak il-ħin, - biex tiċċekkja li l-aħħar sessjoni tal-biljett ingħalaq b'mod korrett, - biex tqabbel il-ħin kontinwu ta' sewqan tas-sewwieq, il-ħin kumulattiv ta' serħan u l-ħinijiet kumulattivi ta' ħinijiet ta' sewqan għall-ġimgħa ta' qabel u kurrenti, - biex jistampa l-printouts mitluba rrelatati mad-data rrekordjata fuq biljett tas-sewwieq, - biex iniżżel biljett tas-sewwieq għal fuq medja esterna. F'każ ta' żball tal-qari, l-apparat tar-reġistrazzjoni għandu jipprova mill-ġdid, massimu ta' tliet darbiet, l-istess kmand ta' qari, u mbagħad jekk ma jkunux ta' suċċess, jiddikkjara li l-biljett huwa difettuż u mhux validu. 14. Reġistrazzjoni u ħażna fuq biljetti takografiċi L-apparat tar-reġistrazzjoni għandu jissettja "is-sessjoni tad-data korretta" fil-biljett tas-sewwieq jew tal-post tax-xogħol mill-ewwel wara l-inserzjoni tal-biljett. L-apparat tar-reġistrazzjoni għandu jaġġorna d-data maħżuna fuq il-biljetti validi tas-sewwieq, tal-post tax-xogħol u/jew tal-kontroll bid-data kollha neċessarja rilevanti għall-perijodu fil-waqt li l-biljett huwa inserit u rilevanti għal min għandu l-pussess tal-biljett. Data maħżuna fuq dawn il-biljetti huma speċifikati fil-Kapitolu IV. L-apparat tar-reġistrazzjoni għandu jaġġorna l-attività tas-sewwieq u data tal-lokazzjoni (kif hemm speċifikat fil-Kapitolu IV, fil-paragrafi 5.2.5 u 5.2.6), maħżun fuq biljetti validi tas-sewwieq u/jew tal-post tax-xogħol, b'attività u data tal-lokazzjoni mdaħħla bl-idejn minn min għandu l-pussess tal-biljett. L-aġġornament tad-data tal-biljetti takografiċi għandu jkun tali li, meta jkun meħtieġ waqt li jittieħed akkont tal-kapaċità attwali tal-biljett, id-data l-iktar riċenti tieħu post l-eqdem data. F'każ ta' żball tal-kitba, l-apparat tar-reġistrazzjoni għandu jipprova mill-ġdid, massimu ta' tliet darbiet, l-istess kmand ta' kitba, u mbagħad jekk ma jkunux ta' suċċess, jiddikkjara li l-biljett huwa difettuż u mhux validu. Qabel il-ħelsien ta' biljett ta' sewwieq, u wara li d-data rilevanti kollha nħażnet fuq il-biljett, l-apparat tar-reġistrazzjoni għandu jerġa' jissettja d-data tas-sessjoni tal-biljett. 15. Apparat li juri karattri fuq skrin L-apparat li juri karattri fuq skrin għandu jinkludi mill-inqas 20 karattru. Id-daqs minimu tal-karattru għandu jkun ta' 5 mm għoli u 3,5 mm wiesgħa. L-apparat li juri karattri fuq skrin għandu jissapportja s-settijiet ta' karattri Latin 1 u Grieg kif hemm definit minn ISO 8859 fil-partijiet 1 u 7, kif huwa speċifikat fl-Appendiċi 1 tal-Kapitolu 4 "Settijiet ta' karattri". L-apparat li għandu juri l-karattri jista' juża glyphs issempliċifikati (per eżempju karattri b'aċċent jistgħu jintwerew mingħajr l-aċċent jew ittri żgħar jistgħu jidhru bħala ittri kbar). L-apparat li juri karattri fuq skrin għandu jkun ipprovdut b'dawl li ma jgħammixx xieraq. L-indikazzjonijiet għandu jidhru minn barra l-apparat tar-reġistrazzjoni. L-apparat tar-reġistrazzjoni għandu jkun kapaċi li juri: - id-data tal-mankanza, - data relatata ma' twissijiet, - data relatata ma' l-aċċess tal-menu, - data oħra mitluba minn utent. Informazzjoni addizzjonali tista' tintwera mill-apparat tar-reġistrazzjoni, basta li jintgħaraf b'mod ċar mill-informazzjoni meħtieġa hawn fuq. L-apparat li juri karattri fuq skrin ta' l-apparat tar-reġistrazzjoni għandu juża l-piktogrammi jew t-taħlit tal-piktogrammi elenkati fl-Anness 3. Piktogrammi jew taħlita ta' piktogrammi addizzjonali jistgħu jintwerew ukoll mill-apparat li juri karattri fuq skrin, jekk jintgħarfu b'mod ċar mill-piktogramm jew taħlita ta' piktogrammi msemmija hawn fuq. L-apparat li juri karattri fuq skrin dejjem għandu jkun MIXGĦUL waqt li l-vettura tkun miexja. L-apparat tar-reġistrazzjoni jista' jinkludi fattur manwali jew awtomatiku biex l-apparat li juru karattri fuq skrin JINTEFA' meta l-vettura ma tkunx mixja. Il-format tal-wiri huwa speċifikat fl-Appendiċi 5. 15.1. Il-wiri tal-mankanza Meta l-ebda informazzjoni oħra tenħtieġ li tintwera, l-apparat tar-reġistrazzjoni għandu juri, b'mankanza, is-segwenti: - il-ħin lokali (b'riżultat tal-ħin ta' UTC + id-differenza kif kien settjat mis-sewwieq), - il-mod ta' l-operazzjoni, - l-attività kurrenti tas-sewwieq u l-attività kurrenti ta' l-assistent sewwieq, - informazzjoni rrelatata mas-sewwieq: - jekk l-attività kurrenti hija SEWQAN, il-ħin kurrenti ta' sewqan kontinwu tiegħu u l-ħin kumulattiv ta' serħan kurrenti tiegħu, - jekk l-attività kurrenti tiegħu ma hijiex SEWQAN, id-dewmien ta' l-attività kurrenti (minn meta ntgħażlet) u l-ħin kumulattiv ta' serħan kurrenti tiegħu, - informazzjoni rrelatata ma' l-assistent sewwieq: - id-dewmien ta' l-attività kurrenti tiegħu (minn meta ntgħażlet). Il-wiri ta' data rrelatata ma' kull sewwieq għandha tkun ċara, sempliċi u mhux ambigwa. Fil-każ fejn l-informazzjoni rrelatata mas-sewwieq u ma' l-assistent sewwieq ma tistax tintwera fl-istess ħin, l-apparat tar-reġistrazzjoni għandu juri b'mankanza l-informazzjoni rrelatata mas-sewwieq u għandu jippermetti lill-utent biex juri l-informazzjoni rrelatata ma' l-assistent sewwieq. Fil-każ fejn l-apparat li juri karattri fuq skrin ma jippermettix li jintwera f'mod ta' mankanza ta' l-operazzjoni, l-apparat tar-reġistrazzjoni għandu juri fil-qosor il-mod il-ġdid ta' l-operazzjoni meta dan jinbidel. L-apparat li jirrekordja għandu juri fil-qosor l-isem ta' min għandu l-pussess tal-biljett waqt l-inserzjoni tal-biljett. Meta tinfetaħ kondizzjoni ta' "BARRA MILL-ISKOP", l-apparat li juri karattri fuq skrin għandu juri permezz tal-piktogramma rilevanti li l-kondizzjoni hija miftuħa (Huwa aċċettabbli li l-attività kurrenti tas-sewwieq ma tintweriex fl-istess ħin). 15.2. Wirja ta' twissija L-apparat tar-reġistrazzjoni għandu juri informazzjoni ta' twissija bl-użu tal-piktogtrammi primarji ta' l-Appendiċi 3, kompletat fejn jenħtieġ b'informazzjoni kkodifikata f'numri addizzjonali. Deskrizzjoni letterali tat-twissija tista' tiżdied ukoll fil-lingwa magħżula tas-sewwieq. 15.3. L-aċċess tal-menu L-apparat tar-reġistrazzjoni għandu jipprovdi bil-kmand neċessarji permezz ta' struttura ta' menu xierqa. 15.4. Wirjiet oħra Għandu jkun possibbli biex jintwera selettivament mat-talba: - id-data u l-ħin ta' l-UTC, - il-mod ta' l-operazzjoni (jekk mhux ipprovdut b'mankanza), - il-ħin ta' sewqan kontinwu u l-ħin kumulattiv ta' serħan tas-sewwieq, - il-ħin ta' sewqan kontinwu u l-ħin kumulattiv ta' serħan ta' l-assistent sewwieq, - il-ħin kumulattiv ta' sewqan tas-sewwieq għall-ġimgħa ta' qabel u kurrenti, - il-ħin kumulattiv ta' sewqan ta' l-assistent sewwieq għall-ġimgħa ta' qabel u kurrenti, - il-kontenut ta' kwalunkwe waħda miss-sitt printpouts bl-istess formati tal-printouts stess. Il-wiri tal-kontenut tal-printout għandu jkun f'sekwenza, linja b'linja. Jekk il-wisgħa ta' l-apparat li juri l-karattri fuq skrin huwa inqas minn 24 karattru l-utent għandu jkun ipprovdut bl-informazzjoni kompleta permezz ta' mezz xieraq (diversi linji, scrolling,…). Linji tal-printout maħsuba għal informazzjoni miktuba bl-idejn jistgħu jitħallew barra għall-wirja. 16. Stampar L-apparat tar-reġistrazzjoni għandu jkun kapaċi jistampa informazzjoni mill-memorja tad-data tiegħu u/jew minn biljetti takografiċi skond is-sitt printouts segwenti: - l-attivitajiet tas-sewwieq mill-printout tal-biljett ta' kuljum, - l-attivitajiet tas-sewwieq mill-printout ta' l-Unità tal-Vettura ta' kuljum, - avvenimenti u difetti mill-printout tal-biljett, - avvenimenti u difetti mill-printout ta' l-Unità tal-Vettura, - il-printout tad-data teknika, - il-printout ta' sewqan eċċessiv. Il-format iddettaljat u l-kontenut ta' dawn il-printouts huma speċifikati fl-Appendiċi 4. Data addizzjonali tista' tkun ipprovduta fl-aħħar tal-printouts Printouts addizzjonali jistgħu jkunu pprovduti ukoll mill-apparat tar-reġistrazzjoni, jekk jintgħaraf b'mod ċar mis-sitt printouts imsemmija hawn fuq. L-"attivitajiet tas-sewwieq mill-printout tal-biljett ta' kuljum" u "avvenimenti u difetti mill-printout tal-biljett" għandu jkun disponibbli biss meta biljett ta' sewwieq jew biljett ta' post tax-xogħol jiġi insertit fl-apparat tar-reġistrazzjoni. L-apparat tar-reġistrazzjoni għandu jaġġorna d-data maħżuna fuq il-biljett rilevanti qabel ma jibda jistampa. Sabiex jipproduċi l-"attivitajiet tas-sewwieq mill-printout tal-biljett ta' kuljum" jew l-"avvenimenti u difetti mill-printout tal-biljett", l-apparat tar-reġistrazzjoni għandu: - jew jagħżel awtomatikament il-biljett ta' sewwieq jew il-biljett ta' post tax-xogħol jekk biljett wieħed minn dawn biss huwa inserit, - jew jipprovdi kmand biex jintagħżel il-biljett tas-sors jew jintagħżel il-biljett fis-slott tas-sewwieq jekk tnejn minn dawn il-biljetti huma inseriti fl-apparat tar-reġistrazzjoni. L-apparat ta' l-istampar għandu jkun kapaċi li jistampa 24 karattru f'kull linja. Id-daqs minimu tal-karattru għandu jkun ta' 2,1 mm għoli u 1,5 mm wiesgħa. L-apparat li jistampa għandu jissapportja s-settijiet ta' karattri Latin 1 u Grieg kif hemm definit minn ISO 8859 fil-partijiet 1 u 7, kif huwa speċifikat fl-Appendiċi 1 tal-Kapitolu 4 "Settijiet ta' karattri". L-apparat li jistampa għandu jkun iddisinjat b'tali mod biex jipproduċi dawn il-printouts b'grad ta' ċarezza b'tali mod li tkun evitata kull ambigwità meta jinqraw. Printouts għandhom iżommu d-dimensjonijiet u r-reġistrazzjoni tagħhom f'kondizzjonijiet ta' umdità (minn 10 sa 90 %) u temperatura normali. Il-karta għall-użu mill-apparat tar-reġistrazzjoni għandha turi l-marka rilevanti ta' l-approvazzjoni tat-tip u l-indikazzjoni tat-tip(i) ta' apparat tar-reġistrazzjoni li magħhom tista' tintuża. Printouts għandhom jibqgħu leġibbli u identifikabbli b'mod ċar f'kondizzjonijiet ta' ħażna normali, f'termini ta' intensità tad-dawl, umdità u temperatura, għal mill-inqas sena. Għandu jkun possibbli ukoll biex jiżdiedu noti miktuba bl-idejn, bħall-firma tas-sewwieqa, ma' dawn id-dokumenti. L-apparat tar-reġistrazzjoni għandu jamministra avvenimenti ta' "bla karti" waqt li qed jipprintja billi, la darba l-karti jkunu mdaħħla mill-ġdid, jerġa' jibda jistampa mill-bidu tal-printout jew billi jkompli jistampa u jipprovdi riferenza mhux ambigwa għall-parti stampata qabel. 17. Twissijiet L-apparat tar-reġistrazzjoni għandu jagħti twissija lis-sewwieq meta jinduna b'xi kwalunkwe avveniment u/jew difett. Twissija ta' interruzzjoni tal-provvista ta' l-elettriku tista' ddum sa meta l-provvista ta' l-elettriku tkun konnessa mill-ġdid. L-apparat tar-reġistrazzjoni għandu jagħti twissija lis-sewwieq 15-il minuta qabel u fil-ħin li jaqbeż 4 sigħat u 30 minuta ta' ħin ta' sewqan kontinwu. It-twissijiet għandhom ikunu viżwali. Twissijiet bis-smigħ jistgħu jingħataw ukoll mat-twissijiet viżwali. It-twissijiet viżwali għandhom jintgħarfu b'mod ċar mill-utent, jinstabu fil-vista tas-sewwieq u għandhom ikunu leġibbli b'mod ċar kemm bi nhar kif ukoll bil-lejl. Twissijiet viżwali jistgħu jkunu mibnija ġewwa l-apparat tar-reġistrazzjoni u/jew 'il bogħod mill-apparat tar-reġistrazzjoni. Fl-aħħar każ għandu juri simbolu ta' "T" u għandu jkun ta' kulur ambru jew oranġju. Twissijiet għandhom ikollhom dewmien ta' mill-inqas 30 sekonda, sakemm ma jkunx rikonoxxut mill-utent billi jolqot kwalunkwe buttuna fuq l-apparat tar-reġistrazzjoni. L-ewwel rikonoxximent ma għandux iħassar il-kawża tat-twissija riferit għalih fil-paragrafu li ġej. Il-kawża tat-twissija għandha tintwera fuq l-apparat tar-reġistrazzjoni u tibqa' viżibbli sa kemm ikun irrikonoxxut mill-utent billi juża buttuna jew kmand speċifika fuq l-apparat tar-reġistrazzjoni. Twissijiet addizzjonali jistgħu jkunu pprovduti, basta li ma jħawdux lis-sewwieqa fir-relazzjoni ta' dawk definiti qabel. 18. Tniżżil ta' data għal fuq medja esterna L-apparat tar-reġistrazzjoni għandu jkun kapaċi li jniżżel data mat-talba mill-memorja tad-data tiegħu jew minn biljett ta' sewwieq għal medja ta' ħażna esterna permezz tal-konnettur tal-kalibrazzjoni/tniżżil. L-apparat tar-reġistrazzjoni għandu jaġġorna d-data maħżuna fuq il-biljett rilevanti qabel ma jibda jniżżel. Ma' dan u bħala fattur mhux obbligatorju, l-apparat tar-reġistrazzjoni jista', f'kwalunkwe mod ta' l-operazzjoni, iniżżel data permezz ta' konnettur ieħor lill-kumpanija awtentikata permezz ta' dan il-kanal. F'dan il-każ, id-drittijiet ta' l-aċċess tad-data fil-mod tal-kumpanija japplikaw f'dan it-tniżżil. It-tniżżil ma għandux jibdel jew iħassar xi data maħżuna. L-interface tal-konnettur għall-kalibrazzjoni/tniżżil huwa speċifikat fl-Appendiċi 6. Il-protokolli tat-tniżżil huma speċifikati fl-Appendiċi 7. 19. Id-data maħruġa lil apparat esterni addizzjonali Meta l-apparat tar-reġistrazzjoni ma jinkludix funzjonijiet tal-wiri tal-veloċità u/jew odometer, l-apparat tar-reġistrazzjoni għandu jipprovdi sinjal(i) maħruġa biex jippermetti l-wiri tal-veloċità tal-vettura (spidometru) u/jew id-distanza totali li mxiet il-vettura (odometer). L-unità tal-vettura għandha ukoll tkun kapaċi li toħroġ id-data segwenti bl-użu ta' rabta serjali ddedikata indipendenti minn konnessjoni fuq sistema KNŻ mhux obbligatorja (ISO 11898 vetturi tat-triq - Skambju ta' informazzjoni diġitali - Kontrollatur tan-Network taż-Żona (KNŻ) għal komunikazzjoni b'veloċità għolja), sabiex tippermetti l-proċessar tagħhom minn unitajiet elettroniċi oħra installati fil-vettura: - id-data u l-ħin kurrenti ta' l-UTC, - il-veloċità tal-vettura, - id-distanza totali li mxiet l-vettura (odometer), - l-attività tas-sewwieq li hu magħżul kurrentament u ta' l-assistent sewwieq, - l-informazzjoni jekk xi biljett tat-takograf hija kurrentament inserita fl-islott tas-sewwieq u fl-islott ta' l-assistent sewwieq u (jekk applikabbli) informazzjoni fuq l-identifikazzjoni tal-biljetti korrispondenti (in-numru tal-biljett u l-Istat Membru li ħarġu). Data oħra tista' tinħareġ ukoll ma' din il-lista minima. Meta l-injizzjoni tal-vettura tkun MIXGĦEWLA, din id-data għandha tkun imxandra b'mod permanenti. Meta l-injizzjoni tal-vettura tkun MITFIJA, mill-inqas xi bidla ta' l-attività tas-sewwieq jew l-assistent sewwieq u/jew xi inserzjoni jew ħruġ ta' biljett tat-takograf għandha tiġġenera data maħruġa korrispondenti. Fil-każ li d-data maħruġa nżammet waqt li l-injizzjoni hija MITFIJA, dik id-data għandha ssir disponibbli la darba l-injizzjoni tal-vettura terġa' tkun MIXGĦEWLA. 20. Il-Kalibrazzjoni Il-funzjoni tal-kalibrazzjoni għandha tippermetti: - li jitqiegħdu f'par is-sensor taċ-ċaqliq mal-UV awtomatikament, - li taddatta b'mod diġitali l-kostanti ta' l-apparat tar-reġistrazzjoni (k) mal-karatteristiċi ko-effiċjenti tal-vettura (w) (vetturi bi tnejn jew iktar ratios tal-fus għandhom ikunu armati b'apparat li jaqleb li permezz tiegħu dawn id-diversi ratios isiru awtomatikament fil-linja mar-ratio li għaliha l-apparat ġie addattat mal-vettura), - li jkun aġġustat (mingħajr limitazzjoni) il-ħin kurrenti, - li jkun aġġustat l-valur kurrenti ta' l-odometer, - biex tkun aġġornata d-data ta' l-identifikazzjoni tas-sensor taċ-ċaqliq maħżun fil-memorja tad-data, - biex ikunu aġġornati jew ikkonfermati parametri oħra magħrufa mill-apparat tar-reġistrazzjoni: l-identifikazzjoni tal-vettura, w, l, id-daqs tat-tajer u l-issettjar ta' l-apparat li jillimita l-veloċità jekk applikabbli. It-tqabbil tas-sensor taċ-ċaqliq mal-UV għandha tikkonsisti, mill-inqas, fi: - aġġornar tad-data ta' l-installazzjoni tas-sensor taċ-ċaqliq miżmum mis-sensor taċ-ċaqliq (kif ikun meħtieġ), - l-ikkopjar mis-sensor taċ-ċaqliq lill-memorja tad-data tal-UV data meħtieġa għall-identifikazzjoni tas-sensor taċ-ċaqliq. Il-funzjoni tal-kalibrazzjoni għandha tkun kapaċi ddaħħal data meħtieġa mill-konnettur tal-kalibrazzjoni/tniżżil skond il-protokoll tal-kalibrazzjoni kif hemm definit fl-Appendiċi 8. Il-funzjoni tal-kalibrazzjoni tista' ukoll ddaħħal data meħtieġa minn ġo konnetturi oħra. 21. L-aġġustament tal-ħin Il-funzjoni ta' l-aġġustament tal-ħin għandha tippermetti għall-aġġustar tal-ħin kurrenti fl-ammonti ta' massimu ta' minuta waħda f'intervalli ta' mhux inqas minn sebat ijiem. Il-funzjoni ta' l-aġġustament tal-ħin għandha tippermetti għall-aġġustar tal-ħin kurrenti mingħajr l-ebda limitazzjoni, fil-mod tal-kalibrazzjoni. 22. Karatteristiċi tat-twettiq L-Unità tal-Vettura għandha tkun kompletament operattiva fl-iskala tat-temperatura - 20 °Ċ sa 70 °Ċ, u s-sensor taċ-ċaqliq fl-iskala tat-temperatura - 40 °Ċ sa 135 °Ċ. Il-kontenut tal-memorja tad-data għandha tkun ippriservata f'temperaturi li jinżlu sa - 40 °Ċ. L-apparat tar-reġistrazzjoni għandu jkun operattiv bis-sħiħ fl-iskala ta' l-umdità ta' bejn 10 % sad-90 %. L-apparat tar-reġistrazzjoni għandu jkun protett kontra vultaġġ żejjed, inverżjoni tal-polarità ta' l-elettriku tiegħu, u minn xortjar fiċ-ċirkwiti. L-apparat tar-reġistrazzjoni għandu jkun konformi mad-Direttiva tal-Kummissjoni 95/54/KE tal-31 ta' Ottubru 1995 [15] li jaddatta għall-progress tekniku d-Direttiva tal-Kunsill 72/245/KEE [16], irrelatata mal-kompatibbiltà elettromanjetika, u għandu jkun protett minn skarigi elettrostatiċi u transjenti. 23. Il-Materjali Il-partijiet kollha kostitwenti ta' l-apparat tar-reġistrazzjoni għandhom ikunu magħmula minn materjal ta' stabbiltà suffiċjenti u ta' saħħa mekkanika u b'karatteristiċi elettriċi u manjetiċi stabbli. Għall-kondizzjonijiet ta' l-użu normali, il-partijiet interni kollha ta' l-apparat għandhom ikunu protetti kontra l-umdità u t-trab. L-Unità tal-Vettura għandha tilħaq il-grad tal-protezzjoni IP 40 u s-sensor taċ-ċaqliq għandha tilħaq il-grad ta' protezzjoni IP 64, skond l-istandard IEC 529. L-apparat tar-reġistrazzjoni għandu jkun konformi ma' l-ispeċifikazzjonijiet tekniċi applikabbli rrelatati ma' disinn ergonomiku. L-apparat tar-reġistrazzjoni għandu jkun protett kontra ħsara aċċidentali. 24. L-Immarkar Jekk l-apparat tar-reġistrazzjoni juri l-valur ta' l-odometer u l-veloċità tal-vettura, id-dettalji segwenti għandhom jidhru fuq l-apparat li juri karattri fuq l-iskrin: - qrib il-figura li tindika d-distanza, l-unità tal-kejl tad-distanza, indikata bl-abbrevjazzjoni "km", - qrib il-figura li turi l-veloċità, id-daħla "km/h". L-apparat tar-reġistrazzjoni jista' ukoll ikun imdawwar sabiex juri l-veloċità f'mili fis-siegħa, f'liema każ l-unità tal-kelj tal-veloċità għandha tintwera bl-abbrevjazzjoni "mph". Plakka deskrittiva għandha titwaħħal ma' kull komponent separat ta' l-apparat tar-reġistrazzjoni u turi d-dettalji li ġejjin: - l-isem u l-indirizz tal-manifattur ta' l-apparat, - in-numru tal-parti tal-manifattur u s-sena tal-manifattura ta' l-apparat, - numru tas-serje ta' l-apparat, - marka ta' l-approvazzjoni tat-tip ta' l-apparat. Meta l-ispazju fiżiku ma jkunx biżżejjed biex jintwerew id-dettalji kollha msemmija hawn fuq, il-plakka deskrittiva għandha turi mill-inqas: l-isem jew il-logo tal-manifattur, u n-numru tal-parti ta' l-apparat. IV. REKWIŻITI TAL-KOSTRUZZJONI U TAL-FUNZJONI GĦAL BILJETTI TAKOGRAFIĊI 1. Data viżibbli L-ewwel paġna għandha jkun fiha: il-kliem "Biljett tas-sewwieq" jew "Biljett tal-kontroll" jew "Biljett tal-post tax-xogħol" jew "Biljett tal-kumpanija" stampata f'kitba kbira fil-lingwa jew lingwi uffiċjali ta' l-Istat Membru li ħareġ il-biljett, skond it-tip tal-biljett; l-istess kliem fil-lingwi l-oħra uffiċjali tal-Komunità, stampati biex jifformaw l-isfond ta' dan il-biljett: ES | TARJETA DEL CONDUCTOR | TARJETA DE CONTROL | TARJETA DEL CENTRO DE ENSAYO | TARJETA DE LA EMPRESA | DK | FØRERKORT | KONTROLKORT | VÆRKSTEDSKORT | VIRKSOMHEDSKORT | DE | FAHRERKARTE | KONTROLLKARTE | WERKSTATTKARTE | UNTERNEHMENSKARTE | EL | ΚΑΡΤΑ ΟΔΗΓΟΥ | ΚΑΡΤΑ ΕΛΕΓΧΟΥ | ΚΑΡΤΑ ΚΕΝΤΡΟΥ ΔΟΚΙΜΩΝ | ΚΑΡΤΑ ΕΠΙΧΕΙΡΗΣΗΣ | EN | DRIVER CARD | CONTROL CARD | WORKSHOP CARD | COMPANY CARD | FR | CARTE DE CONDUCTEUR | CARTE DE CONTROLEUR | CARTE D'ATELIER | CARTE D'ENTREPRISE | GA | CÁRTA TIOMÁNAÍ | CÁRTA STIÚRTHA | CÁRTA CEARDLAINNE | CÁRTA COMHLACHTA | IT | CARTA DEL CONDUCENTE | CARTA DI CONTROLLO | CARTA DELL'OFFICINA | CARTA DELL'AZIENDA | NL | BESTUURDERS KAART | CONTROLEKAART | WERKPLAATSKAART | BEDRIJFSKAART | PT | CARTÃO DE CONDUTOR | CARTÃO DE CONTROLO | CARTÃO DO CENTRO DE ENSAIO | CARTÃO DE EMPRESA | FI | KULJETTAJA KORTTILLA | VALVONTA KORTILLA | TESTAUSASEMA KORTILLA | YRITYSKORTILLA | SV | FÖRARKORT | KONTROLLKORT | VERKSTADSKORT | FÖRETAGSKORT | l-isem ta' l-Istat Membru li ħareġ il-biljett (mhux obbligatorju); is-sinjal ta' distinzjoni ta' l-Istat Membru li ħareġ il-biljett, stampat fin-negattiv f'rettangolu blu u mdawwar bi 12-il stilla safra. Is-sinjali ta' distinzjoni għandhom ikunu kif hu ġej: B Il-Belġju DK Id-Danimarka D Il-Ġermanja GR Il-Greċja E L-Ispanja F Franza IRL L-Irlanda I L-Italja L Il-Lussemburgu NL L-Olanda A L-Awstrija P Il-Portugall FIN Il-Finlandja S L-Isvezja UK Ir-Renju Unit l-informazzjoni speċifika għall-biljett maħruġ, innumerat bħal dak li ġej: | Biljett tas-sewwieq | Biljett tal-kontroll | Biljett tal-kumpanija jew post tax-xogħol | 1. | Kunjom is-sewwieq | L-isem ta' l-entità ta' kontroll | Biljett tal-kumpanija jew post tax-xogħol | 2. | L-ewwel isem(ijiet) tas-sewwieq | Kunjom tal-kontrollatur (jekk applikabbli) | Kunjom ta' min għandu l-pussess tal-biljett (jekk applikabbli) | 3. | Id-data tat-twelid tas-sewwieq | L-ewwel isem(ijiet) tal-kontrollatur (jekk applikabbli) | L-ewwel isem(ijiet) ta' min għandu l-pussess tal-biljett (jekk applikabbli) | 4.(a) | Id-data tal-bidu tal-validità tal-biljett | (b) | Id-data ta' l-iskadenza tal-biljett (jekk hemm) | (ċ) | L-isem ta' l-awtorità li ħarġu (jista' jkun stampat fuq paġna 2) | (d) | Numru differenti minn dak taħt l-intestatura 5, għal raġunijiet amministrattivi (mhux obbligatorju) | 5.(a) | In-numru tal-liċenzja tas-sewqan (id-data tal-ħruġ tal-biljett tas-sewwieq) | | | 5.(b) | In-numru tal-biljett | 6. | Ritratt tas-sewwieq | Ritratti tal-kontrollatur (mhux obbligatorju) | — | 7. | Il-firma tas-sewwieq | Il-frima ta' min għandu l-pussess (mhux obbligatorju) | 8. | Il-post normali ta' residenza, jew l-indirizz postali ta' min għandu l-pussess (mhux obbligatorju) | L-indirizz postali ta' l-entità tal-kontroll | L-indirizz postali tal-kumpanija jew tal-post tax-xogħol | id-dati għandhom jinkitbu bl-użu ta' format "ġġ/xx/ssss" jew "ġġ.xx.ssss" (ġurnata, xahar, sena); Il-paġna ta' warra għandha jkun fiha: spjegazzjoni ta' l-oġġetti nnumerati li jidhru fuq il-paġna ta' quddiem tal-biljett; bil-ftehim speċifiku bil-miktub ta' min għandu l-pussess, l-informazzjoni li ma hijiex irrelatata ma' l-amministrazzjoni tal-biljett jista' jiżdied ukoll, din l-addizzjoni ma għandhiex tbiddel fl-ebda mod l-użu tal-mudell bħala biljett tat-takograff. +++++ TIFF +++++ Biljetti takografiċi għandhom jiġu pprintjati fuq il-kuluri predominanti ta' l-isfond li ġejjin: - biljett tas-sewwieq: abjad, - biljett tal-kontroll: blu, - biljett tal-maħżen tax-xogħol: aħmar, - biljett tal-kumpanija: isfar. Biljetti takografiċi għandhom juru mill-inqas il-karratteristiċi li ġejjin għall-protezzjoni tal-biljett kontra falsifikazzjoni u tbagħbis: - disinn tas-sigurtà fl-isfond b'disinn fin tal-guilloche u stampar tat-tip tal-qawsalla, - fiż-żona tar-ritratt, id-disinn tas-sigurtà fl-isfond u r-ritratt għandhom jintrikbu, - mill-inqas linja waħda ta' microprint ta' żewġ kuluri. Wara konsultazzjoni mal-Kummissjoni, l-Istati Membri jistgħu jżidu kuluri jew marki, bħal simboli nazzjonali u karratteristiċi tas-sigurtà, mingħajr preġudizzju għad-disposizzjonijiet oħrajn ta' dan l-Anness. 2. Sigurtà Is-sistema tas-sigurtà għandha l-għan li tipproteġi l-integrità u l-awtentiċità tad-data skambjata bejn biljetti u tagħmir tar-reġistrazzjoni, tipproteġi l-integrità u l-awtentitiċità ta' data mniżżla mill-biljetti, li tippermetti ċerti operazzjonijiet tal-kitba fuq il-biljetti mill-apparat ta' reġistrazzjoni biss, li telimina kull possibbiltà ta' falsifikazzjoni tad-data maħżuna fil-biljetti, li tipprevjeni tbagħbis u għarfien ta' kull attentat ta' dak it-tip. Sabiex tilħaq is-sigurtà tas-sistema, il-biljetti takografiċi għandhom iħarsu r-rekwiżiti tas-sigurtà speċifikati fl-għan ġeneriku tas-sigurtà tal-biljetti takografiċi (l-Appendiċi 10). Biljetti takografiċi għandhom ikunu jistgħu jinqraw minn apparat ieħor bħal kompjuters personali. 3. Standards Il-biljetti takografiċi għandhom jikkonformaw ma' l-istandards li ġejjin: - ISO/IEC 7810 Biljetti ta' l-identifikazzjoni - Karatteristiċi fiżiċi, - ISO/IEC 7816 Biljetti ta' l-identifikazzjoni - Ċirkwiti integrati b'kuntatti: - Parti 1: Karatterisitiċi fiżiċi, - Parti 2: Dimensjonijiet u lokazzjoni tal-kuntatti, - Parti 3: Sinjali elettroniċi u protokolli tat-trasmissjoni, - Parti 4: Kmandijiet għall-iskambju ta' bejn l-industriji, - Parti 8: Sigurtà rrelatata ma' kmandijiet ta' bejn l-industriji, - ISO/IEC 10373 Biljetti ta' l-identifikazzjoni - Metodi ta' eżaminazzjoni. 4. Speċifikazzjonijiet ambjentali u elettriċi Il-biljetti takografiċi għandhom ikunu kapaċi li joperaw b'mod korrett fil-kondizzjonijiet kollha klimatiċi normalment li hemm fit-territorju tal-Komunità u mill-inqas fl-iskala tat-temperatura - 25 °Ċ sa + 70 °Ċ li xi darba titla' sa + 85 °Ċ, "okkażjonali" tfisser mhux iktar minn erba' sigħat kull darba u mhux iktar minn 100 darba waqt tul il-ħajja tal-biljett. Il-biljetti takografiċi għandhom ikunu kapaċi li joperaw korrettament fl-iskala ta' l-umdità 10 % sa 90 %. Il-biljetti takografiċi għandhom ikunu kapaċi li joperaw korrettament għal perijodu ta' ħames snin jekk jintuża fl-ispeċifikazzjonijiet ambjentali u elettriċi. Waqt l-operazzjoni, il-biljetti takografiċi għandhom jikkonformaw mad-Direttiva tal-Kummissjoni 95/54/KE tal-31 ta' Ottubru 1995 [17], irrelatat mal-kompatibbiltà elettromagnetika, u għandu jiġi protett kontra skariki elettrostatiċi. 5. Ħażna ta' data Għall-għan ta' dan il-paragrafu, - il-ħinijiet huma rrekordjati b'risoluzzjoni ta' minuta waħda, sakemm ma jkunx speċifikat b'mod ieħor, - il-valuri ta' l-odometer huma rrekordjati b'riżoluzjoni ta' kilometru wieħed, - veloċitajiet huma rrekordjati b'riżoluzjoni ta' 1km/h. Il-funzjonijiet tal-biljetti takografiċi, kmandijiet u strutturi loġiċi, li jħarsu rekwiżiti tal-ħażna tad-data huma speċifikati fl-Appendiċi 2. Dan il-paragrafu jispeċifika l-kapaċità minima tal-ħażna għall-fajls varji tad-data ta' l-applikazzjoni. Il-biljetti takografiċi għandhom ikunu kapaċi li jindikaw lill-apparat tar-reġistrazzjoni l-kapaċità tal-ħażna attwali ta' dawn il-fajls tad-data. Kull data addizzjonali li tista' tinħażen fuq il-biljetti takografiċi, irrelatati ma' applikazzjonijiet oħra eventwalment miżmuma mal-biljett, għandu jinħażen skond id-Direttiva 95/46/KE ta' l-24 ta' Ottubru 1995 fuq il-protezzjoni ta' individwi rigward l-ipproċessar ta' data personali u fuq il-moviment ħieles ta' dik id-data [18]. 5.1. L-identifikazzjoni tal-biljett u data tas-sigurtà 5.1.1. L-identifikazzjoni ta' l-applikazzjoni Il-biljetti takografiċi għandhom ikunu kapaċi li jaħżnu d-data ta' l-identifikazzjoni ta' l-applikazzjoni li ġejjin: - identifikazzjoni ta' l-applikazzjoni takografiċi, - it-tip ta' identifikazzjoni tal-biljett takografiku. 5.1.2. L-identifikazzjoni taċ-ċippa Il-biljetti takografiċi għandhom ikunu kapaċi li jaħżnu d-data ta' l-identifikazzjoni taċ-ċippa integrata (ĊI) li ġejja: - in-numru tas-serje taċ-ĊI - riferenzi tal-manifattura taċ-ĊI. 5.1.3. L-identifikazzjoni tal-biljett taċ-ĊI Il-biljetti takografiċi għandhom ikunu kapaċi li jaħżnu d-data ta' l-identifikazzjoni ta' smart cards li ġejja: - in-numru tas-serje tal-biljett (inklużi riferenzi tal-manifattura), - in-numru ta' l-approvazzjoni tat-tip tal-biljett, - identifikazzjoni personalizzata tal-biljett (ID), - ID imdaħħal fih, - Identifikatur taċ-ĊI. 5.1.4. Elementi tas-sigurtà Il-biljetti takografiċi għandhom ikunu kapaċi li jaħżnu d-data ta' l-elementi tas-sigurtà li ġejjin: - iċ-ċavetta Ewropea pubblika, - ċertifikat ta' l-Istat Membru - ċertifikat tal-biljett, - iċ-ċavetta privata tal-biljett. 5.2. Biljett tas-sewwieq 5.2.1. Identifikazzjoni tal-biljett Il-biljett tas-sewwieq għandu jkun kapaċi li jaħżen id-data ta' l-identifikazzjoni tal-biljett li ġejja: - in-numru tal-biljett, - l-Istat Membru li ħarġu, l-isem ta' l-awtorità li ħarġu, id-data tal-ħruġ, - id-data tal-bidu tal-validità tal-biljett, id-data ta' l-iskadenza tal-biljett. 5.2.2. L-identifikazzjoni tad-detentur tal-biljett Il-biljett tas-sewwieq għandu jkun kapaċi li jaħżen id-data ta' l-identifikazzjoni tad-detentur tal-biljett li ġejja: - kunjom id-detentur, - l-ewwel isem(ijiet) tad-detentur, - id-data tat-twelid, - il-lingwa preferita. 5.2.3. Informazzjoni tal-liċenzja tas-sewqan Il-biljett tas-sewwieq għandu jkun kapaċi li jaħżen id-data tal-liċenzja tas-sewqan li ġejja: - l-Istat Membru li ħariġha, l-isem ta' l-awtorità li ħarġitha, - in-numru tal-liċenzja tas-sewqan (fid-data tal-ħruġ tal-biljett). 5.2.4. Data użata tal-vetturi Il-biljett tas-sewwieq għandu jkun kapaċi li jaħżen, għal kull ġurnata tal-kalendarju fejn intuża l-biljett, u għal kull perijodu ta' użu ta' vettura msemmija dik il-ġurnata (perijodu ta' użu jinkludi ċ-ċikli kollha ta' inserzjoni u rtirar tal-biljett fil-vettura, kif jidher mill-vista l-biljett), id-data li ġejja: - id-data u l-ħin ta' l-ewwel użu tal-vettura (jiġifieri l-ewwel inserzjoni tal-biljett għal dan il-perijodu ta' użu tal-vettura, jew 00.00 jekk il-perijodu ta' użu huwa għaddej f'dak il-ħin), - il-valur ta' l-odometer tal-vettura f'dak il-ħin, - id-data u l-ħin ta' l-aħħar użu tal-vettura (jiġifieri l-aħħar irtirar tal-biljett għal dan il-perijodu ta' użu tal-vettura, jew 23.59 jekk il-perijodu ta' użu huwa għaddej f'dak il-ħin), - il-valur ta' l-odometer tal-vettura f'dak il-ħin, - NRV u l-Istat Membru tar-reġistrazzjoni tal-vettura. Il-biljett tas-sewwieq għandu jkun kapaċi li jaħżen mill-inqas 84 rekord minn dawn. 5.2.5. Data ta' l-attività tas-sewwieq Il-biljett tas-sewwieq għandu jkun kapaċi biex jaħżen, għal kull ġurnata tal-kalendarju li fih intuża l-biljett jew għal liema s-sewwieq daħħal l-attivitajiet manwalment, id-data li ġejja: - id-data, - apparat li jgħodd il-preżenza ta' kuljum (miżjud b'wieħed għal kull ġurnata kalendarja minn dawn), - id-distanza totali vjaġġata mis-sewwieq waqt din il-ġurnata, - l-istat tas-sewwieq fl-00.00, - kull meta s-sewwieq biddel l-attività tiegħu, u/jew biddel l-istat tas-sewqan, u/jew inserixxa jew irtira l-biljett tiegħu: - l-istat tas-sewwieq (EKWIPAĠĠ, SINGOLU), - id-daħla (SEWWIEQ, VIĊI-SEWWIEQ), - l-istat tal-biljett (INSERIT, MHUX INSERIT), - l-attività (SEWQAN, DISPONIBBILTÀ, XOGĦOL, BREJK/SERĦAN), - il-ħin tal-bidla. Il-memorja tal-biljett tas-sewwieq għandha tkun kapaċi li żżomm l-attività tas-sewwieq għal mill-inqas 28 ġurnata (l-attività medja ta' sewwieq hija definita bħala 93 bidla ta' l-attività kull ġurnata). Id-data elenkata skond ir-rekwiżiti 197 u 199 għandha tinħażen b'tali mod li tippermetti l-irkupru ta' attivitajiet fl-ordni tat-tisħiħ tagħhom, anke f'każ ta' sitwazzjoni ta' irkib tal-ħin. 5.2.6. Postijiet fejn perijodi tax-xogħol ta' kuljum jibdew u/jew jispiċċaw Is-sewwieq għandu jkun kapaċi li jaħżen id-data li ġejja rrelatata ma' postijiet fejn perijodi tax-xogħol ta' kuljum jibdew u/jew jispiċċaw, imdaħħla mis-sewwieq: - id-data u l-ħin tat-tniżżil (jew id-data/il-ħin irrelatati mat-tniżżil jekk it-tniżżil iseħħ waqt il-proċedura ta' tniżżil manwali), - it-tip tat-tniżżil (bidu jew tmiem, kondizzjoni tat-tniżżil), - il-pajjiż u r-reġjun imniżżel, - il-valur ta' l-odometer tal-vettura. Il-biljett tas-sewwieq għandu jkun kapaċi li jżomm mill-inqas 42 par ta' rekords minn dawn. 5.2.7. Data ta' l-avvenimenti Għall-iskop ta' dan il-subparagrafu, il-ħin għandu jkun maħżun b'riżoluzzjoni ta' sekonda waħda. Il-biljett tas-sewwieq għandu jkun kapaċi li jaħżen data rrelatata ma' l-avvenimenti magħrufa mill-apparat ta' reġistrazzjoni li ġejjin waqt li l-biljett huwa inserit: - irkib ta' ħin (fejn dan il-biljett huwa l-kawża ta' dan l-avveniment), - inserzjoni tal-biljett waqt is-sewqan (fejn dan il-biljett huwa s-suġġett ta' dan l-avveniment), - l-aħħar sessjoni tal-biljett ma ngħalaqx tajjeb (fejn dan il-biljett huwa s-suġġett ta' l-avveniment), - interruzzjonijiet tal-provvista ta' l-elettriku, - żball tad-data tal-moviment, - attentati ta' ksur tas-sigurtà. Il-biljett tas-sewwieq għandu jkun kapaċi li jaħżen id-data għall-avvenimenti li ġejja: - kodiċi ta' l-avveniment, - id-data u l-ħin tal-bidu ta' l-avveniment (jew ta' l-inserzjoni tal-biljett jekk l-avveniment kien għaddej f'dak il-ħin), - id-data u l-ħin tat-tmiem ta' l-avveniment (jew ta' l-irtirar tal-biljett jekk l-avveniment kien għaddej f'dak il-ħin), - NRV u l-Istat Membru tar-reġistrazzjoni tal-vettura li fih seħħ l-avveniment. Nota: Għall-avveniment ta' l-irkib tal-ħin: - id-data u l-ħin tal-bidu ta' l-avveniment għandhom jikkorrispondu mad-data u l-ħin ta' l-irtirar tal-biljett mill-vettura ta' qabel, - id-data u l-ħin tat-tmiem ta' l-avveniment għandhom jikkorrispondu mad-data u l-ħin ta' l-inserzjoni tal-biljett fil-vettura kurrenti, - id-data tal-vettura għandha tikkorrispondi mal-vettura kurrenti li qed tqajjem l-avveniment. Nota: Għall-avveniment ta' "l-aħħar sessjoni tal-biljett ma ngħalaqx korrettament": - id-data u l-ħin tal-bidu ta' l-avveniment għandhom jikkorrispondu mad-data u l-ħin ta' l-inserzjoni tal-biljett tas-sessjoni li ma ngħalqitx korrettement, - id-data u l-ħin tat-tmiem ta' l-avveniment għandhom jikkorrispondu mad-data u l-ħin ta' l-inserzjoni tal-biljett tas-sessjoni waqt liema ntgħaraf l-avveniment (sessjoni kurrenti), - id-data tal-vettura għandha tikkorrispondi mal-vettura li fiha s-sessjoni ma ngħalqitx korrettament. Il-biljett tas-sewwieq għandu jkun kapaċi li jaħżen id-data għas-sitt avvenimenti l-iktar riċenti ta' kull tip (jiġifieri 36 avveniment). 5.2.8. Data tal-ħsarat Għall-iskop ta' dan il-subparagrafu, il-ħin għandu jkun irrekordjat b'riżoluzzjoni ta' sekonda waħda. Il-biljett tas-sewwieq għandu jkun kapaċi li jaħżen data rrelatata ma' ħsarat magħrufa mill-apparat ta' reġistrazzjoni li ġejjin waqt li l-biljett huwa inserit: - ħsara tal-biljett (fejn dan il-biljett huwa s-suġġett ta' dan l-avveniment), - ħsara fl-apparat ta' reġistrazzjoni. Il-biljett tas-sewwieq għandu jkun kapaċi li jaħżen id-data għall-ħsarat li ġejjin: - kodiċi tal-ħsara, - id-data u l-ħin tal-bidu tal-ħsara (jew ta' l-inserzjoni tal-biljett jekk l-ħsara kienet għaddejja f'dak il-ħin), - id-data u l-ħin tat-tmiem tal-ħsara (jew ta' l-irtirar tal-biljett jekk l-ħsara kienet għaddejja f'dak il-ħin), - NRV u l-Istat Membru tar-reġistrazzjoni tal-vettura li fih seħħet il-ħsara. Il-biljett tas-sewwieq għandu jkun kapaċi li jaħżen id-data għat-tnax-il ħsara l-iktar riċenti ta' kull tip (jiġifieri 24 ħsara). 5.2.9. Data ta' l-attività tal-kontroll Il-biljett tas-sewwieq għandu ikunu kapaċi li jaħżen id-data rrelatata ma' l-attivitajiet tal-kontroll li ġejja: - id-data u l-ħin tal-kontroll, - in-numru tal-biljett tal-kontroll u l-Istat Membru li ħareġ il-biljett, - it-tip tal-kontroll (wiri u/jew stampar u/jew tniżżil tal-UV u/jew tniżżil tal-biljett (ara nota)), - il-perijodu mniżżel, fil-każ ta' tniżżil, - NRV u l-Istat Membru tar-reġistrazzjoni tal-vettura li fih seħħet il-kontroll. Nota: rekwiżiti tas-sigurtà jimplikaw li tniżżil ta' biljett għandu jkun irrekordjat biss jekk iseħħ permezz ta' tagħmir tar-reġistrazzjoni. Il-biljett tas-sewwieq għandu jkun kapaċi li jżomm rekord wieħed minn dawn. 5.2.10. Data tas-sessjoni tal-biljett Il-biljett tas-sewwieq għandu jkun kapaċi li jżomm data rrelatata mal-vettura li fetħet is-sessjoni kurrenti: - id-data u l-ħin tal-ftuħ tas-sessjoni (jiġifieri l-inserzjoni tal-biljett) b'riżoluzzjoni ta' sekonda, - NRV u r-reġistrazzjoni ta' l-Istat Membru. 5.2.11. Data tal-kondizzjonijiet speċifiki Il-biljett tas-sewwieq għandu jkun kapaċi li jaħżen id-data li ġejja rrelatata ma' kondizzjonijiet speċifiċi li daħlu waħt li l-biljett kien inserit (ikun liema jkun is-slott): - id-data u l-ħin tad-dħul, - it-tip tal-kondizzjoni speċifika. Il-biljett tas-sewwieq għandu jkun kapaċi li jżomm 56 rekord minn dawn. 5.3. Biljett tal-maħżen tax-xogħol 5.3.1. Elementi tas-sigurtà Il-biljett tal-maħżen tax-xogħol għandu jkun kapaċi li jaħżen in-numru ta' l-identifikazzjoni personali (kodiċi tan-NIP). Il-biljett tal-maħżen tax-xogħol għandu jkun kapaċi li jaħżen ċwievet kriptografiċi meħtieġa għat-tqabbil ta' sensorju tal-moviment ma' unitajiet tal-vettura. 5.3.2. Identifikazzjoni tal-biljett Il-biljett tal-maħżen tax-xogħol għandu jkun kapaċi li jaħżen id-data ta' l-identifikazzjoni tal-biljett li ġejjin: - in-numru tal-biljett, - l-Istat Membru li ħarġu, l-isem ta' l-awtorità li ħarġu, id-data tal-ħruġ, - id-data tal-bidu tal-validità tal-biljett, id-data ta' l-iskadenza tal-biljett. 5.3.3. L-identifikazzjoni tad-detentur tal-biljett Il-biljett tal-maħżen tax-xogħol għandu jkun kapaċi li jaħżen id-data ta' l-identifikazzjoni tad-detentur tal-biljett li ġejjin: - l-isem tal-maħżen tax-xogħol, - l-indirizz tal-maħżen tax-xogħol, - kunjom id-detentur, - l-ewwel isem(ijiet) tad-detentur, - il-lingwa preferita. 5.3.4. Data użata tal-vetturi Il-biljett tal-maħżen tax-xogħol għandu jkun kapaċi li jaħżen rekords tad-data użata mill-vetturi fl-istess manjiera bħal biljett tas-sewwieq. Il-biljett tal-maħżen tax-xogħol għandu jkun kapaċi li jaħżen mill-inqas 4 rekords minn dawn. 5.3.5. Data ta' l-attività tas-sewwieq Il-biljett tal-maħżen tax-xogħol għandu jkun kapaċi li jaħżen l-attività tas-sewwieq fl-istess manjiera ta' biljett tas-sewwieq. Il-biljett tal-maħżen tax-xogħol għandu jkun kapaċi li jżomm mill-inqas data ta' l-attività medja ta' sewwieq ta' ġurnata waħda. 5.3.6. Data tal-bidu u/jew tat-tmiem tal-perijodi tax-xogħol ta' kuljum Il-biljett tal-maħżen tax-xogħol għandu jkun kapaċi li jaħżen rekords tal-bidu u/jew tmiem tal-perijodi tax-xogħol fl-istess manjiera tal-biljett tas-sewwieq. Il-biljett tal-maħżen tax-xogħol għandu jkun kapaċi li jżomm mill-inqas tliet pari ta' rekords minn dawn. 5.3.7. Data ta' l-avvenimenti jew ħsarat Il-biljett tal-maħżen tax-xogħol għandu jkun kapaċi li jaħżen rekords ta' avvenimenti u ħsarat fl-istess manjiera tal-biljett tas-sewwieq. Il-biljett tas-sewwieq għandu jkun kapaċi li jaħżen id-data għat-tliet avvenimenti l-iktar riċenti ta' kull tip (jiġifieri 18 avveniment) u s-sitt ħsarat l-iktar riċenti ta' kull tip (jiġifieri 12-il ħsara). 5.3.8. Data ta' l-attività tal-kontroll Il-biljett tal-maħżen tax-xogħol għandu jkun kapaċi li jaħżen rekord ta' attività tal-kontroll fl-istess manjiera tal-biljett tas-sewwieq. 5.3.9. Data tal-kalibrazzjoni u ta' l-aġġustament tal-ħin Il-biljett tal-maħżen tax-xogħol għandu jkun kapaċi li jżomm rekords ta' kalibrazzjonijiet u/jew aġġustamenti tal-ħin imwettqa waqt li l-biljett huwa inserit fl-apparat ta' reġistrazzjoni. Kull rekordju tal-kalibrazzjoni għandu jkun kapaċi li jżomm id-data li ġejja: - ir-raġuni tal-kalibrazzjoni (l-ewwel installazzjoni, installazzjoni, spezzjoni perijodika), - l-identifikazzjoni tal-vettura, - il-parametri aġġornati jew konfermati (w, k, l, id-daqs tat-tajer, l-issettjar ta' l-apparat li jillimita l-veloċità, odometer (valuri ġodda u antiki), id-data u l-ħin (valuri ġodda u qodma), - identifikazzjoni tat-tagħmir tar-reġistrazzjoni (in-numru tal-parti ta' l-UV, in-numru tas-serje tal-UV, in-numru tas-serje tas-sensorju tal-moviment). Il-biljett tal-maħżen tax-xogħol għandu jkun kapaċi li jaħżen mill-inqas 88 rekord minn dawn. Il-biljett tal-maħżen għandu jżomm l-għadd li jindika n-numru totali ta' kalibrazzjonijiet imwettqa b'dan il-biljett. Il-biljett tal-maħżen għandu jżomm l-għadd li jindika n-numru ta' kalibrazzjonijiet imwettqa minn l-aħħar tniżżil tiegħu. 5.3.10. Data tal-kondizzjonijiet speċifiki Biljett tal-maħżen tax-xogħol għandu jkun kapaċi li jaħżen id-data rilevanti għal kondizzjonijiet speċifiċi fl-istess manjiera tal-biljett tas-sewwieq. Il-biljett tal-maħżen tax-xogħol għandu jkun kapaċi li jaħżen żewġ tipi ta' rekords bħal dawn. 5.4. Biljett tal-kontroll 5.4.1. Identifikazzjoni tal-biljett Il-biljett tal-kontroll għandu jkun kapaċi li jaħżen id-data ta' l-identifikazzjoni tal-biljett li ġejja: - in-numru tal-biljett, - l-Istat Membru li ħarġu, l-isem ta' l-awtorità li ħarġitu, id-data tal-ħruġ, - id-data tal-bidu tal-validità tal-biljett, id-data ta' l-iskadenza tal-biljett (jekk hemm). 5.4.2. L-identifikazzjoni tad-detentur tal-biljett Il-biljett tal-kontroll għandu jkun kapaċi li jaħżen id-data ta' l-identifikazzjoni tad-detentur tal-biljett li ġejja: - l-isem ta' l-entità tal-kontroll, - l-indirizz ta' l-entità tal-kontroll, - kunjom tad-detentur, - l-ewwel isem(ijiet) tad-detentur, - il-lingwa preferita. 5.4.3. Data ta' l-attività tal-kontroll Il-biljett tal-kontroll għandu jkun kapaċi li jaħżen id-data ta' l-attività tal-kontroll li ġejja: - id-data u l-ħin tal-kontroll, - it-tip tal-kontroll (wiri u/jew stampar u/jew tniżżil tal-UV u/jew tniżżil tal-biljett), - il-perijodu li tniżżel (jekk hemm), - NRV u l-awtorità tar-reġistrazzjoni ta' l-Istat Membru tal-vettura kkontrollata, - in-numru tal-biljett u l-Istat Membru li ħareġ il-biljett tas-sewwieq ikkontrollat. Il-biljett tal-kontroll għandu jkun kapaċi li jżomm mill-inqas 230 rekord minn dawn. 5.5. Biljett tal-kumpanija 5.5.1. Identifikazzjoni tal-biljett Il-biljett tal-kumpanija għandu jkun kapaċi li jaħżen id-data ta' l-identifikazzjoni tal-biljett li ġejja: - in-numru tal-biljett, - l-Istat Membru li ħarġu, l-isem ta' l-awtorità li ħarġitu, id-data t